qundao/data-zh-poetry huggingface dataset:
送張屯田歸洛歌
作者：歐陽修
朝代：宋

昔年洛浦見花落，曾作悲歌歌落花。
愁來欲遣何可柰，時向金河尋杜家。
杜家花雖非絕品，猶可開顔爲之飲。
少年意氣易成懽，醉不還家伴花寢。
一來京國兩傷春，憔悴窮愁九陌塵。
紅房紫莟處處有，騎馬欲尋無故人。
黄河三月入隋河，河水多時悵望多。
爲憐此水來何處，中有伊流與洛波。
忽聞君至自西京，洗眼相看眼暫明。
心衰面老畏人問，驚我瘦骨清如冰。
今年七月妹喪夫，稚兒孀女啼呱呱。
季秋九月予喪婦，十月厭厭成病軀。
端居移病新城下，日不出門無過者。
獨行時欲强高歌，一曲未終雙涕淚。
可憐明月與春風，歲歲年年事不同。
暫別已嗟非舊態，再來應是作衰翁。
感時惜別情無已，無酒送君空有淚。
西歸必有問君人，爲道別來今若此。
送張洞推官赴永興經略司
作者：歐陽修
朝代：宋

自古天下事，及時難必成。
爲謀於未然，聰者或莫聽。
患至而後圖，智者有不能。
未遠前日悔，可爲來者銘。
熙熙彼西人，老死織與耕。
狂羝一朝叛，烽火四面驚。
用兵五六年，首惡竟逃刑。
仰賴天子聖，乾坤量包并。
苗頑不率德，舜羽舞于庭。
謂此雖異類，有生亦含情。
藩籬被觸突，譬若豨與𦏪。
馴擾以芻豢，可呼隨指令。
稱藩效臣職，冠带復人形。
四海得休息，瘡痍肉新生。
敢問前孰失，恃安而弛兵。
酒肴爲善將，循默乃名卿。
慮患謂生事，高談笑難行。
一方兵遽起，愚智共營營。
上煩天子仁，旰食憂吾氓。
謀議及臺早，幽棲訪巖扃。
小利不足爲，涓流助滄溟。
大功難速就，倉卒始改更。
徒自益紛擾，何由集功名。
乃知深遠畫，施設在安平。
今也實其時，鑑前豈非明。
嚴嚴經略府，罇俎集豪英。
千營飽而嬉，萬馬牧在坰。
相公黄閤老，與國爲長城。
張子美而秀，文章博羣經。
從軍古云樂，知己士所榮。
感激報恩義，當來請長纓。
送張生
作者：歐陽修
朝代：宋

一別相逢十七百，頹顔衰髮互相詢。
江湖我再爲遷客，道路君猶困旅人。
老驥骨奇心尚壯，青松歲久色逾新。
山城寂寞難爲禮，濁酒無辭舉爵頻。
送徐生之澠池
作者：歐陽修
朝代：宋

河南地望雄西京，相公好賢天下稱。
吹噓死灰生氣燄，談笑暖律回嚴凝。
曾陪罇俎被顧盻，羅列臺閣皆名卿。
徐生南國後來秀，得官古縣依崤陵。
脚靴手板實卑賤，賢儁未可吏事繩。
携文百篇赴知己，西望未到氣已增。
我昔初官便伊洛，當時意氣尤驕矜。
主人樂士喜文學，幕府最盛多交朋。
園林相映花百種，都邑四顧山千層。
朝行綠槐聽流水，夜飲翠幙張紅燈。
爾來飄流二十載，鬢髮蕭索垂霜冰。
同時竝遊在者幾，舊事欲說無人應。
文章無用等畫虎，名譽過耳如飛繩。
榮華萬事不入眼，憂患百慮來填膺。
羨子年少正得路，有如扶桑初日昇。
名高場屋已得儁，世有龍門今復登。
出門相送親與友，何異籬鷃瞻雲鵬。
嗟吾筆硯久已格，感激短章因子興。
送徐生秀州法曹
作者：歐陽修
朝代：宋

一笑暫相從，結交方恨晚。
猶茲簿領困，況爾東南遠。
落帆淮口暮，採石江洲暖。
黄鴿可寄書，惟嗟雙翅短。
送慧勤歸餘杭
作者：歐陽修
朝代：宋

越欲僭宮室，傾貲事雕牆。
佛屋尤其侈，耽耽擬侯王。
文彩瑩丹漆，四壁金焜煌。
上懸百寶蓋，宴坐以方牀。
胡爲棄不居，棲身客京坊。
辛勤營一室，有類燕巢梁。
南方精飲食，菌笋鄙羔羊。
飯以玉粒粳，調之甘露漿。
一饌費千金，百品羅成行。
晨興未飯僧，日昃不敢嘗。
乃茲隨北客，枯粟充饑腸。
東南地秀絕，山水澄清光。
餘杭幾萬家，日夕焚清香。
煙霏四面起，雲霧雜芬芳。
豈如車馬塵，鬢髮染成霜。
三者孰苦樂，子奚勤四方。
乃云慕仁義，奔走不自遑。
始知仁義力，可以治膏肓。
有志誠可樂，及時宜自彊。
人情重懷土，飛鳥思故鄉。
夜枕聞北鴈，歸心逐南檣。
歸兮能來否，送子以短章。
送智蟾上人遊天台
作者：歐陽修
朝代：宋

昔年在伊洛，林壑每相從。
對掃竹下榻，坐思湖上峯。
自言伊洛波，每起滄洲憶。
今茲道行遊，千里東南國。
都門汴河上，柳色入青煙。
流水向淮浦，歸人隨越船。
東南遍林巘，萬壑新流滿。
小桂綠應芳，江春行已晚。
藹藹赤城陰，依依識古岑。
一去誰復見，石橋雲霧深。
送曇穎歸廬山
作者：歐陽修
朝代：宋

吾聞廬山久，欲往世欲拘。
昔歲貶夷陵，扁舟下江湖。
八月到湓口，停帆望香爐。
香爐雲霧間，杳靄疑有無。
忽值秋日明，彩翠浮空虛。
信哉奇且秀，不與灊霍俱。
偶病不時往，中流但踟躕。
今思尚髣髴，恨不傳畫圖。
曇穎十年舊，風塵客京都。
一旦不辭訣，飄然卷衣裾。
山林往不返，古亦有吾儒。
西北苦兵戰，江南仍旱枯。
新秦又攻寇，京陜募兵夫。
聖君念蒼生，賢相思良謨。
嗟我無一說，朝紳拖舒舒。
未能膏鼎鑊，又不老菰蒲。
羨子識所止，雙林歸結廬。
送朱生
作者：歐陽修
朝代：宋

萬物各有役，無心獨浮雲。
遂令幽居客，日與山雲親。
植桂比芳操，佩蘭思潔身。
何必濯於水，本無纓上塵。
送朱職方提舉運鹽
作者：歐陽修
朝代：宋

齊人謹鹽筴，伯者之事爾。
計口收其餘，登耗以生齒。
民充國亦富，粲若有條理。
惟非三王法，儒者猶爲恥。
後世益不然，榷奪由漢始。
權量自持操，屑屑已甚矣。
穴竈如蜂房，熬波銷海水。
豈知戴白民，食淡有至死。
物艱利俞厚，令出姦隨起。
良民陷盜賊，峻法難禁止。
問官得幾何，月課煩笞箠。
公私兩皆然，巧拙可知己。
英英職方郎，文行粹而美。
連年宿與泗，有政皆可紀。
忽來從辟書，感激赴知己。
閔然哀遠人，吐策獻天子。
治國如治身，四民猶四體。
奈何窒其一，無異鈦厥趾。
工作百商行，本末相表裏。
臣請通其流，爲國掃泥滓。
金錢歸府藏，滋味飽閭里。
利害難先言，幾月可較比。
鹽官皆謂然，丞相曰可喜。
適時乃爲才，高論徒譎詭。
夷吾苟今出，未以彼易此。
隋堤樹毿毿，汴水流瀰瀰。
子行其勉旃，吾黨方傾耳。
送李太傅知冀州
作者：歐陽修
朝代：宋

吾慕李漢超，爲將勇無儔。
養士三千人，人人百貔貅。
關南三十年，天子不北憂。
吾愛李允則，善覘多計籌。
虜動靜寢食，皎如在雙眸。
出入若變化，談笑摧敵謀。
恩信浹南北，聲名落燕幽。
二公材各異，戰守兩堪尤。
天下不用兵，爾來三十秋。
今其繼者誰，守冀得李侯。
李侯年尚少，文武學彬彪。
河朔一尺雪，北風煖貂裘。
上馬擘長弓，白羽飛金鍭。
臨行問我言，我慙本儒鯫。
漢超雖已久，故老尚歌謳。
允則事最近，猶能想風流。
將此聊爲贈，勉哉行無留。
送李寔
作者：歐陽修
朝代：宋

幾幅歸帆不暫停，吳天遥望斗牛橫。
香薰翠被乘青翰，波暖屏風詠紫莖。
江水自隨潮上下，月輪閑與蚌虧盈。
河橋折柳傷離後，更作南雲萬里行。
送梅秀才歸宣城
作者：歐陽修
朝代：宋

從學方年少，還家罄橐金。
久爲江北客，能作洛生吟。
罷亞霜前稻，鉤輈竹上禽。
歸帆何處落，應拂野梅林。
送梅龍圖公儀和杭州
作者：歐陽修
朝代：宋

萬室東南且繁，羨君風力有餘閑。
漁樵人樂江湖外，談笑詩成罇俎間。
日暖梨花催美酒，天寒桂子落空山。
郵筒不絕如飛翼，莫惜新篇屢往還。
送楊先輩登第還家
作者：歐陽修
朝代：宋

解榻方欣待儁英，掛帆千里忽南征。
錦衣白日還家樂，鶴髮高堂獻壽榮。
殘雪楚天寒料峭，春風淮水浪崢嶸。
知君歸意先飛鳥，莫惜停舟酒屢傾。
送楊君之任永康
作者：歐陽修
朝代：宋

劍峰雲棧未嘗行，圖畫曾看已可驚。
險若登天懸鳥道，下臨無地瀉江聲。
折腰莫以微官恥，爲政須通異俗情。
況子多才兼美行，薦章期即達承明。
送楊君歸漢上
作者：歐陽修
朝代：宋

我昔謫窮縣，相逢清漢陰。
拂塵時解榻，置酒屢橫琴。
介節溫如玉，嘉辭擲若金。
趣當鄉士薦，無滯計車音。
送楊員外
作者：歐陽修
朝代：宋

予昔走南宮，江湖浩然涉。
今來厭塵土，常懷把輕楫。
聞君東南行，山水恣登躡。
秋江湛已清，樹色映丹葉。
羨君舟插櫨，去若魚鼓鬣。
君家兄弟才，門族當世甲。
行期薦賢書，疾驛來上閤。
送楊闢秀才
作者：歐陽修
朝代：宋

吾奇曾生者，始得之太學。
初謂獨軒然，百鳥而一鶚。
既又得楊生，羣獸出麟角。
乃知天下才，所識慚未博。
楊生初誰師，仁義而禮樂。
天姿樸且茂，美不待追琢。
始來讀其文，如渴飲醴酪。
既坐即之談，稍稍吐鋒鍔。
非唯富春秋，固已厚天爵。
有司選羣材，繩墨困量度。
胡爲謹毫分，而使遺磊落。
至寶異常珍，夜光驚把握。
駭者棄諸塗，竊拾充吾橐。
其於獲二生，厥價玉一瑴。
嗟吾雖得之，氣力獨何弱。
帝閽啟巖巖，欲獻前復却。
遽令扁舟下，飄若吹霜籜。
世好競辛鹹，古味殊淡泊。
否泰理有時，惟窮見其確。
送楚建中潁州法曹
作者：歐陽修
朝代：宋

冠蓋盛西京，當年相府榮。
曾陪鹿鳴宴，徧識洛陽生。
共歎長沙讁，空存許劭評。
堪嗟桃李樹，何日見陰成。
送沈學士知常州
作者：歐陽修
朝代：宋

舊館芸香鎖寂寥，齋舲東下入秋濤。
江晴風暖旌旗颺，木落霜清鼓角高。
吟就綵牋賓已醉，舞翻紅袖飲方豪。
平生粗得爲州樂，因羨君行首重搔。
送沈待制陜西都運
作者：歐陽修
朝代：宋

幾歲瘡痍近息兵，經營方喜得時英。
從來漢粟勞飛輓，當使秦人自戰耕。
道左旌旗諸將列，馬前弓劒六蕃迎。
知君材力多閑暇，剩聽陽關醉後聲。
送渭州王圖
作者：歐陽修
朝代：宋

漢軍十萬控山河，玉帳優游暇日多。
夷狄從來懷信義，廟堂今不用干戈。
吟餘畫角吹殘月，醉裏紅燈炫綺羅。
此樂直須年少壯，嗟余心志已蹉跎。
送滎陽魏主簿
作者：歐陽修
朝代：宋

卓犖東都子，姓名聞十年。
窮冬雪塞空，千里至我門。
子足未及閾，我衣驚倒顛。
僕童相視疑，寮吏或不然。
俛首鵠鶴啄，進趨鳧鴈聯。
青衫靴兩脚，言色倩以溫。
於公門豈少，乃獨得公懽。
受知固不易，知士誠尤難。
我思屈童吏，俗辯難以言。
觴豆及嘉節，高堂列羣賢。
文章看落筆，論議馳後先。
破石出至寶，决高瀉長川。
光暉相磨晻，浩渺肆波瀾。
寮吏媿我歎，僕童恪生顔。
我顧寮吏嘻，士豈以此觀。
此聊爲戲耳，以驚僕童昏。
士欲見其守，視其居賤貧。
欲知其所趨，試以義利干。
我始識其面，已窺其肺肝。
禮有來必往，木瓜報琅玕。
十年思見之，一日捨我還。
何用慰離居，贈子以短篇。
送潤州通判屯田
作者：歐陽修
朝代：宋

船頭初轉兩旗開，清曉津亭疊鼓催。
自古江山最佳處，況君談笑有餘才。
雲愁海闊驚濤漲，木落霜清畫角哀。
善政已成多雅思，寄詩宜逐驛筒來。
送焦千之秀才
作者：歐陽修
朝代：宋

焦生獨立士，勢利不可恐。
誰言一身窮，自待九鼎重。
有能揭之行，可謂仁者勇。
呂侯相家子，德義勝華寵。
焦生得其隨，道合若膠鞏。
始生及吾門，除子喜驚踊。
曰此難致寶，一失何由踵。
自吾得二生，粲粲獲雙珙。
奈何奪其一，使我意紛𦶇。
吾嘗愛生材，抽擢方鬰蓊。
猶須老霜雪，然後見森聳。
況從主人賢，高行可傾竦。
讀書趨簡要，害說去雜冗。
新文時我寄，庶可蠲煩壅。
送王公慥判官
作者：歐陽修
朝代：宋

久客倦京國，言歸歲已冬。
獨過伊水渡，猶聽洛城鍾。
山色經寒綠，雲陰入暮重。
臘梅孤館路，疲馬有誰逢。
送王學士赴兩浙轉運
作者：歐陽修
朝代：宋

漢家財利析秋毫，暫屈清才豈足勞。
邑屋連雲盈萬井，舳艫銜尾列千艘。
春寒欲盡黄梅雨，海浪高翻白鷺濤。
平昔壯心今在否，江山猶得助詩豪。
送王尚喆三原尉
作者：歐陽修
朝代：宋

初仕便西轅，驪駒兩佩環。
山河識天府，風雨度函關。
桑柘千疇富，人煙萬井閑。
欲爲京洛詠，應苦簿書間。
送王尚恭隰州幕
作者：歐陽修
朝代：宋

去國初游宦，從軍苦寂寥。
愁雲带城起，畫角向山飄。
秋勁方馳馬，春寒正襲貂。
遥知爲客恨，應賴酒盃消。
送王平甫下第
作者：歐陽修
朝代：宋

歸袂摇摇心浩然，曉船鳴鼓轉風灘。
朝廷失士有司恥，貧賤不憂君子難。
執手聊須爲醉別，還家何以慰親懽。
自慙知子不能薦，白首胡爲侍從官。
送王汲宰藍田
作者：歐陽修
朝代：宋

喧喧動車馬，共出古都門。
落日催行客，東風吹酒罇。
樹摇秦甸綠，花入輞川繁。
若遇西來旅，時應問故園。
送琴僧知白
作者：歐陽修
朝代：宋

吾聞夷中琴已久，常恐老死無其傳。
夷中未識不得見，豈謂今逢知白彈。
遺音髣髴尚可愛，何況之子傳其全。
孤禽曉警秋野露，空澗夜落春巖泉。
二年遷謫寓三峽，江流無底山侵天。
登臨探賞久不厭，每欲圖畫存於前。
豈知山高水深意，久以寫此朱絲絃。
酒酣耳熱神氣王，聽之爲子心肅然。
嵩陽山高雪三尺，有客擁鼻吟苦寒。
負琴北走乞其贈，持我此句爲之先。
送田處士
作者：歐陽修
朝代：宋

秦士多豪俠，夫君久遁名。
青山對高卧，白首喜論兵。
氣古時難合，詩精格入評。
公車不久召，歸袖夕風生。
送白秀才西歸
作者：歐陽修
朝代：宋

白子來自西，投我文與書。
升階揖讓席，言氣溫且舒。
萬轍走聲利，獨趨仁義塗。
仁義荒已久，斤鋤費耕除。
吾常患力寡，欣子好古徒。
終當竭其力，剗治爲通衢。
旗旄侍天子，安駕五輅車。
盡驅天子民，垂白歌其隅。
子其從我游，有志知何如。
送目
作者：歐陽修
朝代：宋

送目衡皋望不休，江蘋高下遍汀洲。
長堤柳曲妨回首，小苑花深礙倚樓。
楚徑蕙風消病渴，洛城花雪蕩春愁。
流杯三日佳期過，擲度蘭波負勝遊。
送石揚休還蜀
作者：歐陽修
朝代：宋

長愛謫仙誇蜀道，送君西望重吟哦。
路高黄鵠飛不到，花發杜鵑啼更多。
清禁寒生鳳池水，繡衣榮照錦江波。
昔年同舍青衿子，夾道歡迎鬢已皤。
送祝熙載之東陽主簿
作者：歐陽修
朝代：宋

吳江通海浦，畫舸候潮歸。
疊鼓山間響，高帆鳥外飛。
孤城秋枕水，千室夜鳴機。
試問還家客，遼東今是非。
送竇秀才
作者：歐陽修
朝代：宋

晴原高下細如鱗，樹轉城回路欲分。
望月西樓人共遠，躍鞍南陌草初薰。
短亭山翠偏多疊，送目鴻驚不及羣。
一驛賦成應援筆，好憑飛翼寄歸雲。
送章生東歸
作者：歐陽修
朝代：宋

窮山荒僻人罕顧，子以一身千里來。
問子之勤何所欲，自慚報子無瓊瑰。
非徒多難學久廢，世事漸懶由心衰。
吳興先生富道德，侁侁弟子皆賢材。
鄉閭禮讓已成俗，餘風漸被來江淮。
子年方少力可勉，往與夫子爲顔回。
送胡學士知湖州
作者：歐陽修
朝代：宋

武平天下才，四才滯鉛槧。
忽乘使君舟，歸榜不可纜。
都門春漸動，柳色綠將暗。
掛帆千里風，水闊江灧灧。
吳興水精宮，樓閣在寒鑑。
橘柚秋苞繁，烏程春甕釅。
清談越客醉，屢舞吳娘豔。
寄詩毋憚頻，以慰離居念。
送致政朱郎中
作者：歐陽修
朝代：宋

平生不省問田園，白首忘懷道更尊。
已上印書辭北闕，稍留冠蓋餞東門。
馮唐老有爲郎戀，疎廣終無任子恩。
今日榮歸人所羨，兩兒腰綬擁高軒。
送薛水部通判并州
作者：歐陽修
朝代：宋

胸懷磊落逢知己，氣略縱橫負壯心。
玉麈生風賓滿坐，金鱗照甲士如林。
牛羊日暖山田美，雨雪春寒土屋深。
自古幽并重豪俠，祗應行樂費黄金。
送裴如晦之吳江
作者：歐陽修
朝代：宋

雞鳴車馬馳，夜半聲未已。
皇皇走聲利，與日爭寸晷。
而我獨何爲，閑宴奉君子。
京師十二門，四方來萬里。
顧吾坐中人，暫聚浮雲爾。
念子一扁舟，片帆如鳥起。
文章富千箱，吏祿求斗米。
白玉有時沽，青衫豈須恥。
人生足憂患，合散乃常理。
惟應當歡時，飲酒如飲水。
送襄陵令李君
作者：歐陽修
朝代：宋

綠髮襄陵新長官，面顔雖老渥如丹。
折腰聊爲五斗屈，把酒猶能一笑歡。
紅棗林繁欣歲熟，紫檀皮軟禦春寒。
民淳政簡居多樂，無苦思歸欲掛冠。
送謝中舍二首·其一
作者：歐陽修
朝代：宋

滁南幽谷抱山斜，我鑿清泉子種花。
故事已傳遺老說，世人今作畫圖誇。
金閨引籍子方壯，白髮盈簪我可嗟。
試問弦歌爲縣政，何知罇俎樂無涯。
送謝中舍二首·其二
作者：歐陽修
朝代：宋

喜聞嘉譽藹淮壖，又看吳帆解畫船。
隴畝遺民談舊政，江山餘思入新篇。
人生白首吾今爾，仕路青雲子勉旃。
舉棹南風吹酒醒，禽觴莫惜少留連。
送謝學士歸闕
作者：歐陽修
朝代：宋

供帳拂朝煙，征鞍去莫攀。
人醒風外酒，馬度雪中關。
舊府誰同在，新年獨未還。
遥應行路者，偏識綵衣斑。
送謝希深學士北使
作者：歐陽修
朝代：宋

漢使入幽燕，風煙兩國間。
山河持節遠，亭障出疆閑。
征馬聞笳躍，雕弓向月彎。
禦寒低便面，贈客解刀環。
鼓角雲中壘，牛羊雪外山。
穹廬鳴朔吹，凍酒發朱顔。
寒草生侵磧，春榆綠滿關。
應須鴈北嚮，方值使南還。
送賈推官赴絳州
作者：歐陽修
朝代：宋

白雲汾水上，人北鴈南飛。
行李山川遠，風霜草木腓。
郡齋賓榻掛，幕府羽書稀。
最有題輿客，偏思玉麈揮。
送趙山人歸舊山
作者：歐陽修
朝代：宋

屈賈江山思不休，霜飛翠葆忽驚秋。
吟拋楚畹蘭苕老，歸有淮山桂樹留。
聒耳春池蛙兩部，比封秋塢橘千頭。
嗔條怒穎真堪愧，莫染衣塵更遠遊。
送辛判官
作者：歐陽修
朝代：宋

被薦方趨召，還鄉仍綵衣。
看山向家近，上路逐鴻飛。
結綬同爲客，登高獨送歸。
都門足行者，莫訝柳條稀。
送道州張職方
作者：歐陽修
朝代：宋

桂籍青衫憶共遊，憐君華髮始爲州。
身行南鴈不到處，山與北人相對愁。
莫爲高才輕遠俗，當令遺老識賢侯。
三年解組來歸日，吾已先耕潁水頭。
送鄆州李留後
作者：歐陽修
朝代：宋

北州遺頌藹嘉聲，東土還聞政有成。
組甲光寒圍夜帳，綵旗風暖看春耕。
金釵墜鬢分行立，玉麈高談四坐傾。
富貴常情誰不羨，愛君風韻有餘清。
送鄭革先輩賜第南歸
作者：歐陽修
朝代：宋

少年鄉譽歎才淹，六十猶隨貢士函。
握手親朋驚白髮，還愛閭里看青衫。
閣涵空翠連衡阜，門枕寒江落楚帆。
試問塵埃勤斗祿，何如琴酒老雲巖。
送韓子華
作者：歐陽修
朝代：宋

嗟我久不見韓子，如讀古書思古人。
忽然相逢又數日，笑語反不共一罇。
諫垣尸居職業廢，朝事汲汲勞精神。
子華筆力天馬足，駑駘千百誰可羣。
嗟予老鈍不自笑，尚欲疾走追其塵。
子華有時高談駭我聽，榮枯萬物移秋春。
所以不見令我思，見之如飲玉醴醇。
叩門下馬忽來別，高帆得風披飛雲。
離懷有酒不及寫，別後慰我寓於文。
送餘姚陳寺丞
作者：歐陽修
朝代：宋

銅墨佩腰間，中流望若仙。
鳴蟬汴河柳，畫鷁越鄉船。
下瀨逢江鴈，瞻氛落海鳶。
山川仍客思，盡入隱侯篇。
送高君先輩還家
作者：歐陽修
朝代：宋

閑居寂寞面重城，過我時欣倒屣迎。
入洛機雲推俊譽，遊梁枚馬得英聲。
風晴秀野春光變，梅發家林鳥哢輕。
祗待登高成麗賦，漢庭推轂有公卿。
送黄通之鄖鄉
作者：歐陽修
朝代：宋

君子貴從俗，小官能養賢。
無慚折腰吏，勉食落頭鮮。
困有亭之理，窮當志益堅。
惟宜少近禍，親髮況皤然。
送黎生下第還蜀
作者：歐陽修
朝代：宋

黍離不復雅，孔子修春秋。
扶王貶吳楚，大法加諸侯。
妄儒泥於魯，甚者云黜周。
大旨既已矣，安能討源流。
遂令學者迷，異說相交鉤。
黎生西南秀，挾策來東遊。
有司不見採，春霜滑歸輈。
自云喜三傳，力欲探微幽。
凡學患不彊，苟至將焉庾。
聖言簡且直，慎勿迂其求。
經通道自明，下筆如戈矛。
一改不足衄，後功掩前羞。
送龍茶與許道人
作者：歐陽修
朝代：宋

潁陽道士青霞客，來似浮雲去無迹。
夜朝北斗太清壇，不道姓名人不識。
我有龍團古蒼璧，九龍泉深一百尺。
憑君汲井試烹之，不是人間香味色。
逸老亭
作者：歐陽修
朝代：宋

上相此忘榮，怡然物外情。
池光開小幌，山翠入重城。
野鳥窺華衮，春壺勞耦耕。
枕前雙鴈沒，雨外一川晴。
解組金龜重，調琴赤鯉驚。
雖懷安石趣，豈不爲蒼生。
遊太清宮出城馬上口占
作者：歐陽修
朝代：宋

擁旆西城一據鞍，耕夫初識勸農官。
鵶鳴日出林光動，野闊風摇麥浪寒。
漸暖綠楊纔弄色，得晴丹杏不勝繁。
牛羊雞犬田家樂，終日思歸盍掛冠。
遊彭城公白蓮莊
作者：歐陽修
朝代：宋

謝墅多幽賞，華軒曾共尋。
人閑聊載酒，臺迥獨披襟。
水落陂光淡，城當山氣陰。
惟餘桃李樹，日覺翠蹊深。
遊瑯琊山
作者：歐陽修
朝代：宋

南山一尺雪，雪盡山蒼然。
澗谷深自暖，梅花應已繁。
使君厭騎從，車馬留山前。
行歌招野叟，共步青林間。
長松得高蔭，盤石堪醉眠。
止樂聽山鳥，携琴寫幽泉。
愛之欲忘返，但苦世俗牽。
歸時始覺遠，明月高峯巔。
遊石子澗
作者：歐陽修
朝代：宋

巀嶭高亭古澗隈，偶携嘉客共徘徊。
席間風起聞天籟，雨後山光入酒杯。
泉落斷崖舂壑響，花藏深崦過春開。
麏䴥禽鳥莫驚顧，太守不將車騎來。
遊龍門分題十五首·上山
作者：歐陽修
朝代：宋

躡蹻上高山，探險慕幽賞。
初驚澗芳早，忽望巖扉敞。
林窮路已迷，但逐樵歌響。
遊龍門分題十五首·上方閣
作者：歐陽修
朝代：宋

聞鍾渡寒水，共步尋雲嶂。
還隨孤鳥下，却望層林上。
清梵遠猶聞，日暮空山響。
遊龍門分題十五首·下山
作者：歐陽修
朝代：宋

行歌翠微裏，共下山前路。
千峯返照外，一鳥投巖去。
渡口晚無人，繫舸芳洲樹。
遊龍門分題十五首·伊川泛舟
作者：歐陽修
朝代：宋

春谿漸生溜，演漾迴舟小。
沙禽獨避人，飛去青林杪。
遊龍門分題十五首·八節灘
作者：歐陽修
朝代：宋

亂石瀉溪流，跳波濺如雪。
往來川上人，朝暮愁灘闊。
更待浮雲散，孤舟弄明月。
遊龍門分題十五首·宿廣化寺
作者：歐陽修
朝代：宋

橫槎渡深澗，披露採香薇。
樵歌雜梵響，共向松林歸。
日落寒山慘，浮雲隨客衣。
遊龍門分題十五首·山槎
作者：歐陽修
朝代：宋

古木卧山腰，危根老盤石。
山中苦霜霰，歲久無春色。
不如巖下桂，開花獨留客。
遊龍門分題十五首·晚登菩提上方
作者：歐陽修
朝代：宋

野色混晴嵐，蒼茫辨煙樹。
行人下山道，猶向都門去。
遊龍門分題十五首·白傅墳
作者：歐陽修
朝代：宋

芳荃奠蘭酌，共弔松林裏。
溪口望山椒，但見浮雲起。
遊龍門分題十五首·石樓
作者：歐陽修
朝代：宋

高灘復下灘，風急刺舟難。
不及樓中客，徘徊川上山。
夕陽洲渚遠，唯見白鷗翻。
遊龍門分題十五首·石笋
作者：歐陽修
朝代：宋

巨石何亭亭，孤生此巖側。
白雲與翠霧，誰見琅玕色。
惟應山鳥飛，百轉時來息。
遊龍門分題十五首·自菩提步月歸廣化寺
作者：歐陽修
朝代：宋

春巖瀑泉響，夜久山已寂。
明月浄松林，千峯同一色。
遊龍門分題十五首·魚罾
作者：歐陽修
朝代：宋

春水弄春沙，蕩漾流不極。
笭箵苦難滿，終日沙頭客。
向暮卷空罾，棹歌菱浦北。
遊龍門分題十五首·魚鷹
作者：歐陽修
朝代：宋

日色弄晴川，時時錦鱗躍。
輕飛若下韝，豈畏風灘惡。
人歸晚渚靜，獨傍漁舟落。
遊龍門分題十五首·鴛鴦
作者：歐陽修
朝代：宋

畫舷鳴兩槳，日暮芒洲路。
泛泛風波鳥，雙雙弄紋羽。
愛之欲移舟，漸近還飛去。
過中渡二首·其一
作者：歐陽修
朝代：宋

中渡橋邊十里堤，寒蟬落盡柳條衰。
年年塞下春風晚，誰見輕黄弄色時。
過中渡二首·其二
作者：歐陽修
朝代：宋

得歸還自歎淹留，中渡橋邊柳拂頭。
記得來時橋上過，斷冰殘雪滿河流。
過塞二首
作者：歐陽修
朝代：宋

身驅漢馬踏胡霜，每嘆勞生祗自傷。
氣候愈寒人愈北，不如征鴈解隨陽。
過張至祕校莊
作者：歐陽修
朝代：宋

田家何所樂，籉笠日相親。
桑條起蠶事，菖葉候耕辰。
望歲占風色，寬徭知政仁。
樵漁逐晚浦，雞犬隔前村。
泉溜塍間動，山田樹杪分。
鳥聲梅店雨，野色柳橋春。
有客問行路，呼童驚候門。
焚魚酌白醴，但坐且懽忻。
過錢文僖公白蓮莊
作者：歐陽修
朝代：宋

城南車馬地，行客過徘徊。
野水寒猶入，餘花晚自開。
命賓曾授簡，開府最多才。
今日西州路，何人更獨來。
遠山
作者：歐陽修
朝代：宋

山色無還近，看山終日行。
峯巒隨處改，行客不知名。
邊戶
作者：歐陽修
朝代：宋

家世爲邊戶，年年常備胡。
兒僮習鞍馬，婦女能彎弧。
胡塵朝夕起，虜騎蔑如無。
邂逅輒相射，殺傷兩常俱。
自從澶州盟，南北結歡娛。
雖云免戰鬭，兩地供賦租。
將吏戒生事，廟堂爲遠圖。
身居界河上，不敢界河漁。
郡人獻花
作者：歐陽修
朝代：宋

蝶遶蜂遊露滿盤，芳條可惜折來殘。
我緣多病經春卧，砌下花開不暇看。
郡齋憶書事寄子履
作者：歐陽修
朝代：宋

使君居處似山中，吏散焚香一室空。
雨過紫苔惟鳥迹，夜凉蒼檜起天風。
白醪酒嫩迎秋熟，紅棗林繁喜歲豐。
寄語瀛洲未歸客，醉翁今已作僊翁。
鄭十一先輩赴四明幕
作者：歐陽修
朝代：宋

梁漢褒斜險，夫君畏遠遊。
家臨越山下，帆入海潮頭。
岸柳行稍盡，江蓴歸漸秋。
故鄉看衣錦，寧羨李膺舟。
鄭駕部射圃
作者：歐陽修
朝代：宋

夢草西堂射圃連，蘭苕初日露華鮮。
暈含畫的弦開月，牙算行籌酒滿船。
鏤管思催吟韻劇，妓簾陰薄舞衣翩。
當筵獨愧探牛炙，儉府芙蓉客盡賢。
酬孫延仲龍圖
作者：歐陽修
朝代：宋

洛社當年盛莫加，洛陽耆老至今誇。
死生零落餘無幾，齒髮衰殘各可嗟。
北庫酒醪君舊物，西湖煙水我如家。
已將二美交相勝，仍枉新篇麗彩霞。
酬學詩僧惟晤
作者：歐陽修
朝代：宋

詩三百五篇，作者非一人。
羈臣與棄妾，桑濮乃淫奔。
其言苟可取，庬雜不全純。
子雖爲佛徒，未易廢其言。
其言在合理，但懼學不臻。
子佛與吾儒，異轍難同輪。
子何獨吾慕，自忘夷其身。
苟能知所歸，固有路自新。
誘進或可至，拒之誠不仁。
維詩於文章，太山一浮塵。
又如古衣裳，組織爛成文。
拾其裁剪餘，未識衮服尊。
嗟子學雖，徒自苦骸筋。
勤勤袖卷軸，一歲三及門。
惟求一言榮，歸以耀其倫。
與夫榮其膚，不若啟其源。
韓子亦嘗謂，收斂加冠巾。
酬張器判官泛溪
作者：歐陽修
朝代：宋

園林初夏有清香，人意乘閑味愈長。
日暖魚跳波面靜，風輕鳥語樹陰凉。
野亭飛蓋臨芳草，曲渚迴舟带夕陽。
所得平時爲郡樂，況多嘉客共銜觴。
酬浄照大師說
作者：歐陽修
朝代：宋

佛說吾不學，勞師忽欵關。
吾方仁義急，君且水雲閑。
意淡宜松鶴，詩清叩珮環。
林泉苟有趣，何必市廛間。
酬滑州公儀龍圖見寄
作者：歐陽修
朝代：宋

畫舫齋前舊菊叢，十年開落任秋風。
知君爲我留紅旆，猶記栽花白髮翁。
酬王君玉中秋席上待月值雨
作者：歐陽修
朝代：宋

池上雖然無皓魄，罇前殊未減清歡。
綠醅自有寒中力，紅粉尤宜燭下看。
羅綺塵隨歌扇動，管絃聲雜雨荷乾。
客舟閑卧王夫子，詩陣教誰主將壇。
酬聖俞朔風見寄
作者：歐陽修
朝代：宋

因君朔風句，令我苦寒吟。
離別時未幾，崢嶸歲再陰。
驚飚擊曠野，餘響入空林。
客路行役遠，馬蹄冰雪深。
瞻言洛中舊，期我高陽吟。
故館哭知己，新年傷客心。
相逢豈能飲，惟有涕沾襟。
重讀徂徠集
作者：歐陽修
朝代：宋

我欲哭石子，夜開徂徠編。
開編未及讀，涕泗已漣漣。
勉盡三四章，收淚輒忻懽。
切切善惡戒，丁寧仁義言。
如聞子談論，疑子立我前。
乃知長在世，誰謂已沉泉。
昔也人事乖，相從常苦艱。
今而每思子，開卷子在顔。
我欲貴子文，刻以金玉聯。
金可爍而銷，玉可碎非堅。
不若書以紙，六經皆紙傳。
但當書百本，傳百以爲千。
或落於四夷，或藏在深山。
待彼謗燄熄，放此光芒懸。
人生一世中，長短無百年。
無窮在其後，萬世在其先。
得長多幾何，得短未足憐。
惟彼不可朽，名聲文行然。
讒誣不須辨，亦止百年間。
百年後來者，憎愛不相緣。
公議然後出，自然見媸妍。
孔孟困一生，毀逐遭百端。
後世苟不公，至今無聖賢。
所以忠義士，恃此死不難。
當子病方革，謗辭正騰喧。
眾人皆欲殺，聖主獨保全。
已埋猶不信，僅免斵其棺。
此事古未有，每思輒長嘆。
我欲犯眾怒，爲子記此冤。
下紓冥冥忿，仰叫昭昭天。
書於蒼翠石，立彼崔嵬巔。
詢求子世家，恨子兒女頑。
經歲不見報，有辭未能銓。
忽開子遺文，使我心已寬。
子道自能久，吾言豈須鎸。
重贈劉原父
作者：歐陽修
朝代：宋

憶昨君當使北時，我往別君飲君家。
愛君小鬟初買得，如手未觸新開花。
醉中上馬不知夜，但見九陌燈火人諠譁。
歸來不記與君別，酒醒起坐空咨嗟。
自言我亦隨往矣，行即逢君何恨邪。
豈知前後不相及，歲月忽忽行無涯。
古北嶺口踏新雪，馬盂山西捍落霞。
風雲暮慘失道路，磵谷夜靜聞麏䴥。
行迷方嚮但看日，度盡山險方逾沙。
客心漸遠誠易感，見君雖晚喜莫加。
我後君歸祗十日，君先躍馬未足誇。
新年花發見回鴈，歸路柳暗藏嬌鴉。
而今春物已爛漫，念昔草木冰未芽。
人生每苦勞事役，老去尚能憐物華。
從今有暇即相過，安得載酒長盈車。
野鵲
作者：歐陽修
朝代：宋

鮮鮮毛羽耀朝輝，紅粉牆頭綠樹枝。
日暖風輕言語軟，應將喜報主人知。
金雞五言十四韻
作者：歐陽修
朝代：宋

蠻荆鮮人秀，厥美爲物怪。
禽鳥得之多，山雞稟其粹。
眾綵爛成文，真色不可繪。
仙衣霓紛披，女錦花綷縩。
輝華日光亂，眩轉目晴憊。
高田啄秋粟，下澗飲寒瀨。
清唳或相呼，舞影還自愛。
豈知文章累，遂使網羅掛。
及禍誠有媒，求友反遭賣。
有身乃吾患，斷尾亦前戒。
不羣世所驚，甚美眾之害。
稻粱雖云厚，樊縶豈爲泰。
山林歸無期，羽翮日已鎩。
用晦有前言，書之可爲誡。
金鳳花
作者：歐陽修
朝代：宋

憶繞朱欄手自栽，綠叢高下幾番開。
中庭雨過無人迹，狼籍深紅點綠苔。
釣者
作者：歐陽修
朝代：宋

風牽釣線裊長竿，短笠輕蓑細草間。
春雨濛濛看不見，水煙埋却面前山。
錢相中伏日池亭宴會分韻
作者：歐陽修
朝代：宋

罇俎逢佳節，簪纓奉宴居。
林光拂衣冷，雲影入池虛。
酒色風前綠，蓮香水上踈。
飛談交玉麈，聽曲躍文魚。
粉籜春苞解，紅榴夏實初。
睢園多美物，能賦謝相如。
錦香囊
作者：歐陽修
朝代：宋

一寸相思無著處。甚夜長難度。燈花前、幾轉寒更，桐葉上、數聲秋雨。真個此心終難負。況少年情緒。已交共、春繭纏綿，終不學、鈿箏移柱。
鎮陽殘杏
作者：歐陽修
朝代：宋

鎮陽二月春苦寒，東風力弱冰雪頑。
北潭跬步病不到，何暇騎馬尋郊原。
鵰丘新晴暖已動，砌下流水來潺潺。
但聞簷間鳥語變，不覺桃杏開已闌。
人生一世浪自苦，盛衰桃杏開落間。
西亭昨日偶獨到，猶有一樹當南軒。
殘芳爛漫看更好，皓若春雪團枝繁。
無風已恐自零落，長條可愛不可攀。
猶堪携酒醉其下，誰肯伴我頹巾冠。
鎮陽讀書
作者：歐陽修
朝代：宋

春深夜苦短，燈冷焰不長。
塵蠹文字細，病眸澁無光。
坐久百骸倦，中遭羣慮戕。
尋前顧後失，得一念十忘。
乃知學在少，老大不可彊。
廢書誰與語，歎息自悲傷。
因憶石夫子，徂徠有茅堂。
前年來京師，講學居上庠。
青衫綴朝士，面有數畝桑。
不耐羣兒嗤，束書歸故鄉。
却尋茅堂在，高卧泰山傍。
聖經日陳前，弟子羅兩廂。
大論叱佛老，高聲誦虞唐。
賓朋足棗栗，兒女飽糟糠。
雖云待官闕，便欲解朝裳。
有似蠶作繭，縮身思自藏。
嗟我一何愚，貪得不自量。
平生事筆硯，自可娛文章。
開口攬時事，論議爭煌煌。
退之嘗有云，名聲暫羶香。
誤蒙天子知，侍從列班行。
官榮日已寵，事業闇不彰。
器小以任大，躋顛理之常。
聖君雖不誅，在汝豈自遑。
不能雖欲止，怳若失其方。
却欲尋舊學，舊學已榛荒。
有類邯鄲步，兩失皆茫茫。
便欲乞身去，君恩厚須儻。
又欲求一州，俸錢買歸裝。
譬如歸巢鳥，將棲少徊翔。
自覺誠未晚，收愚老縑緗。
長句送陸子履學士通判宿州
作者：歐陽修
朝代：宋

古人相馬不相皮，瘦馬雖瘦骨法奇。
世無伯樂良可嗤，千金市馬惟市肥。
騏驥伏櫪兩耳垂，夜聞秋風仰秣嘶。
一朝絡以黄金羈，旦刷吳越暮燕陲。
丈夫可憐憔悴時，世俗庸庸皆見遺。
子履自少聲名馳，落筆文章天下知。
開懷吐胸不自疑，世路迫窄多穽機。
鬢毛零落風霜摧，十年江湖千首詩。
歸來京國舊遊非，大笑相逢索酒巵。
酒酣猶能弄峨眉，山川摇落百草腓。
愛君不改青松枝，念君明當整驂騑。
贈以瑶華期早歸，豈惟朋友相追隨，坐使臺閣生光輝。
閑居即事
作者：歐陽修
朝代：宋

巷有容車陋，門無載酒過。
池喧蛙怒雨，客去雀驚羅。
握臂如枝骨，哀絃繫筯歌。
無憀漳浦卧，還似詠中阿。
阮郎歸
作者：歐陽修
朝代：宋

劉郎何日是來時。無心雲勝伊。行雲猶解傍山飛。郎行去不歸。強勻畫，又芳菲。春深輕薄衣。桃花無語伴相思。陰陰月上時。
阮郎歸
作者：歐陽修
朝代：宋

去年今日落花時。依前又見伊。淡勻雙臉淺勻眉。青衫透玉肌。才會面，便相思。相思無盡期。這回相見好相知。相知已是遲。
阮郎歸
作者：歐陽修
朝代：宋

濃香搓粉細腰肢。青螺深畫眉。玉釵撩亂挽人衣。嬌多長睡遲。繡簾角，月痕低。仙郎東路歸。淚紅滿面溼胭脂。蘭房怨別離。
阮郎歸
作者：歐陽修
朝代：宋

玉肌花臉柳腰肢。紅妝淺黛眉。翠鬟斜嚲語聲低。嬌羞雲雨時。伊憐我，我憐伊。心兒與眼兒。繡屏深處說深期。幽情誰得知。
阮郎歸
作者：歐陽修
朝代：宋

落花浮水樹臨池。年前心眼期。見來無事去還思。而今花又飛。淺螺黛，淡燕脂。閒妝取次宜。隔簾風雨閉門時。此情風月知。
阮郎歸
作者：歐陽修
朝代：宋

雪霜林際見依稀。清香已暗期。前村已遍倚南枝。群花猶未知。情似舊，賞休遲。看看隴上吹。便從今日賞芳菲。韶華取次歸。
陪府中諸官遊城南
作者：歐陽修
朝代：宋

一雨郊圻迥，新秋榆棗繁。
田荒溪溜入，禾熟雀聲喧。
燒出空槎腹，人耕廢廟垣。
閑追向城客，落日隱高原。
集禧謝雨
作者：歐陽修
朝代：宋

十里長街五鼓催，泥深雨急馬行遲。
卧聽竹屋簫簫響，却憶滁州睡足時。
雙井茶
作者：歐陽修
朝代：宋

西江水清江石老，石上生茶如鳳爪。
窮臘不寒春氣早，雙井芽生先百草。
白毛囊以紅碧紗，十斤茶養一兩芽。
長安富貴五侯家，一啜猶須三日誇。
寶雲日注非不精，爭新棄舊世人情。
豈知君子有常德，至寶不隨時變易。
君不見建溪龍鳳團，不改舊時香味色。
雙桂樓
作者：歐陽修
朝代：宋

嘉樹叢生秀，茲樓層漢傍。
飛甍臨萬井，伏檻出垂楊。
卷幕晴雲度，披襟夕籟凉。
山河瞻帝里，風月坐胡牀。
愛客東阿宴，清歡北海觴。
淮南多雅詠，歲晚翫幽芳。
雜言答聖俞見寄兼簡東京諸友
作者：歐陽修
朝代：宋

昔君居洛陽，樂事無時有。
竇府富文章，謝墅從親友。
豐年政頗簡，命駕時爲偶。
不問竹林主，仍携步兵酒。
芬芳弄嘉月，翠綠相森茂。
離峽州後回寄元珍表臣
作者：歐陽修
朝代：宋

經年遷謫厭荆蠻，惟有江山興未闌。
醉裏人歸青草渡，夢中船下武牙灘。
野花零落風前亂，飛雨蕭條江上寒。
荻笋時魚方有味，恨無佳客共盃盤。
離彭婆值雨投臨汝驛回寄張九屯田司錄
作者：歐陽修
朝代：宋

投館野花邊，羸驂晚不前。
山橋斷行路，溪雨漲春田。
樹冷無棲鳥，村深起暮煙。
洛陽山已盡，休更望伊川。
雨中獨酌二首·其一
作者：歐陽修
朝代：宋

老大世情薄，掩關外郊原。
英英少年子，誰肯過我門。
宿雲屯朝陰，暑雨清北軒。
逍遥一罇酒，此意誰與論。
酒味正薰烈，吾心方浩然。
鳴禽時一弄，如與古人言。
雨中獨酌二首·其二
作者：歐陽修
朝代：宋

幽居草木深，蒙籠蔽窗戶。
鳥語知天陰，蛙鳴識天雨。
亦復命罇酒，欣茲却煩暑。
人情貴自適，獨樂非鍾鼓。
出門何所之，閉門誰我顧。
雨中花·夜行船
作者：歐陽修
朝代：宋

千古都門行路。能使離歌聲苦。送盡行人，花殘春晚，又到君東去。醉藉落花吹暖絮。多少曲堤芳樹。且攜手留連，良辰美景，留作相思處。
雨後獨行洛北
作者：歐陽修
朝代：宋

北闕望南山，明嵐雜紫煙。
歸雲向嵩嶺，殘雨過伊川。
樹繞芳隄外，橋橫落照前。
依依半荒苑，行處獨聞蟬。
雪
作者：歐陽修
朝代：宋

新陽力微初破萼，客陰用壯猶相薄。
朝寒稜稜風莫犯，暮雪緌緌止還作。
驅馳風雲初慘淡，炫晃山川漸開廓。
光芒可愛初日照，潤澤終爲和氣爍。
美人高堂晨起驚，幽士虛窗靜聞落。
酒壚成徑集缾罌，獵騎尋蹤得狐貉。
龍蛇掃處斷復續，猊虎團成呀且攫。
共貪終歲飽麰麥，豈恤空林饑鳥雀。
沙墀朝賀迷象笏，桑野行歌沒芒屩。
乃知一雪萬人喜，顧我不飲胡爲樂。
坐看天地絕氛埃，使我胸襟如洗瀹。
脫遺前言笑塵雜，搜索萬象窺冥漠。
潁雖陋邦文士眾，巨筆人人把矛槊。
自非我爲發其端，凍口何由開一噱。
雪中寄友人
作者：歐陽修
朝代：宋

楚岸梅香半入衣，凍雲銀鑠曉光飛。
遥應便面逢人處，走馬章街失路歸。
雪後玉堂夜直
作者：歐陽修
朝代：宋

雪壓宮牆鎖禁城，沉沉樓殿景尤清。
玉堂影亂燈交晃，銀闕光寒夜自明。
塵暗圖書愁獨直，人閑鈴索久無聲。
鑾坡地峻誰能到，莫惜宮壺酒屢傾。
雪晴
作者：歐陽修
朝代：宋

悠悠野水來，灧灧西溪闊。
曉日披宿雲，荒臺照殘雪。
風光變窮臘，歲律新陽月。
凍卉意初回，綠醅浮可撥。
人閑樂朋友，鳥哢知時節。
豈止探芳菲，耕桑行可閱。
霜
作者：歐陽修
朝代：宋

一夜新霜著瓦輕，芭蕉心折敗荷傾。
奈寒惟有東籬菊，金蕊繁開曉更清。
霽後看雪走筆呈元珍判官二首
作者：歐陽修
朝代：宋

江上寒山祗對門，野花巖草共嶙峋。
獨吟羣玉峯前景，閑憶紅蓮幕下人。
嘉景無人把酒看，縣樓終日獨憑欄。
山城歲暮驚時節，已作春風料峭寒。
青州書事
作者：歐陽修
朝代：宋

年豐千里無夜警，吏退一室焚清香。
青春固非老者事，白日自爲閑人長。
祿厚豈惟慙飽食，俸餘仍足買輕裝。
君恩天地不違物，歸去行歌潁水傍。
青松贈林子
作者：歐陽修
朝代：宋

青松生而直，繩墨易爲功。
良玉有天質，少加磨與礲。
子誠懷美材，但未遭良工。
養育既堅好，英華充厥中。
於誰以成之，孟韓荀暨雄。
鞏縣初見黄河
作者：歐陽修
朝代：宋

河决三門合四水，徑流萬里東輸海。
鞏洛之山夾而峙，河來齧山作沙嘴。
山形迤邐若奔避，河益洶洶怒而詈。
舟師弭檝不以帆，頃刻奔過不及視。
舞波淵旋投沙渚，聚沫倏忽爲平地。
下窺莫測濁且深，癡龍怪魚肆憑恃。
我生居南不識河，但見禹貢書之記。
其言河狀鉅且猛，驗河質書信皆是。
昔者帝堯與帝舜，有子朱商不堪嗣。
皇天意欲開禹聖，以水病堯民以潰。
堯愁下人瘦若腊，眾臣薦鯀帝曰試。
試之九載功不效，遂殛羽山慙而斃。
禹羞父罪哀且勤，天始以書畀於姒。
書曰五行水潤下，禹得其術因而治。
鑿山疏流浚畎澮，分擘枝派有條理。
萬邦入貢九州宅，生人始免生鱗尾。
功深德大夏以家，施及三代蒙其利。
江海淮濟洎漢沔，豈不浩渺汪而大。
收波卷怒畏威德，萬古不敢肆兇厲。
惟茲濁流不可律，歷自秦漢尤爲害。
崩堅决壅勢益橫，斜跳旁出惟其意。
制之以力不以德，驅民就溺財隨弊。
蓋聞河源出崑崙，其山上高大無際。
自高瀉下若激箭，一直一曲一千里。
湍雄衝急乃迸溢，其勢不得不然爾。
前歲河怒驚滑民，浸漱洋洋淫不止。
滑人奔走若鋒駭，河伯視之以爲戲。
呀呀怒口缺若門，日啖薪石萬萬計。
明堂天子聖且神，悼河不仁嗟曰喟。
河伯素頑不可令，至誠一感惶且畏。
引流辟易趨故道，閉口不改煩官吏。
遵塗率職直東下，咫尺莫可離其次。
爾來歲星行一周，民牛飽芻邦羨費。
滑人居河飲河流，耕河之壖浸河濆。
嗟河改兇作民福，嗚呼明堂聖天子。
鞏縣陪祭獻懿二后回孝義橋道中作
作者：歐陽修
朝代：宋

落日漢陵道，初寒慘暮飆。
遥看山口火，暗渡洛川橋。
不見新園樹，空聞引葬簫。
林鵶棲已定，猶此倦征鑣。
韓公閱古堂
作者：歐陽修
朝代：宋

兵閑四十年，士不識金革。
水旱數千里，民流誰墾闢。
公初來視之，嘻此乃予責。
將法多益辦，萬千由十百。
整齊談笑間，進退有寸尺。
曰此易爲耳，在吾繩與墨。
天成而地出，古所重民食。
貯儲非一朝，人命在旦夕。
惟茲將奈何，敢不竭吾力。
木牛尚可運，玉罄猶走糴。
因難乃見材，不止將有得。
公言初未信，終歲考成績。
驕墯識恩威，謳吟起羸瘠。
貔貅著行伍，倉廩飽堆積。
文章娛閑暇，傳記尋往昔。
英英文與武，粲粲圖四壁。
酒令列諸將，談鋒摧辯客。
周旋顧視間，是不爲無益。
循吏一州守，將軍萬夫敵。
於公豈止然，事業本夔稷。
富壽及黎庶，威名懾夷狄。
當歸廟堂上，有位久虛席。
大匠不揮斧，眾工隨指畫。
眾容任羣材，文武各以職。
題光化張氏園亭
作者：歐陽修
朝代：宋

君家花幾種，來自洛之濱。
惟我曾遊洛，看花若故人。
芳菲不改色，開洛幾經春。
陶令來常醉，山公到最頻。
曲池涵草樹，啼鳥悅松筠。
相德今方賴，思歸未有因。
題張應之縣齋
作者：歐陽修
朝代：宋

小官歎簿領，夫子卧高齋。
五斗未能去，一丘真所懷。
綠苔長秋雨，黄葉堆空階。
縣古仍無柳，池清尚有蛙。
琴觴開月幌，窗戶對雲崖。
嵩少亦堪老，行當與子偕。
題張損之學士蘭皋亭
作者：歐陽修
朝代：宋

碕岸接芳蹊，琴觴此自怡。
林花朝落砌，山月夜臨池。
雨積蛙鳴亂，春歸鳥哢移。
惟應乘興客，不待主人知。
題東閣後集
作者：歐陽修
朝代：宋

東閤三朝多大事，營丘二載足閑辭。
近詩留作歸榮集，何日歸田自集詩。
題浄慧大師禪齋
作者：歐陽修
朝代：宋

巾屨諸方遍，莓苔一室前。
萎花吟次落，孤月定中圓。
齋鉢都人施，談機海外傳。
時應暮鍾響，來度禁城煙。
題滁州醉公亭
作者：歐陽修
朝代：宋

四十未爲老，醉翁偶題篇。
醉中遺萬物，豈復記吾年。
但愛亭下水，來從亂峯間。
聲如自空落，瀉向兩簷前。
流入巖下溪，幽泉助涓涓。
響不亂人語，其清非管絃。
豈不美絲竹，絲竹不勝繁。
所以屢携酒，遠步就潺湲。
野鳥窺我醉，溪雲留我眠。
山花徒能笑，不解與我言。
惟有巖風來，吹我還醒然。
題薦嚴院
作者：歐陽修
朝代：宋

那堪多難百憂攻，三十衰容一病翁。
却把西都看花眼，斷腸來此哭東風。
題金山寺
作者：歐陽修
朝代：宋

地接龍宮漲浪賒，鷲峯岑絕倚雲斜。
巖披宿霧三竿日，路引迷人四照花。
海國盜牙爭起塔，河童施鉢但驚沙。
春蘿攀倚難成去，山谷踈鍾落暮霞。
顔跖
作者：歐陽修
朝代：宋

顔回飲瓢水，陋巷卧曲肱。
盜跖厭人肝，九州恣橫行。
回仁而短命，跖壽死免兵。
愚夫仰天呼，禍福豈足憑。
跖身一腐鼠，死朽化無形。
萬世尚遭戮，筆誅甚刀刑。
思其生所得，豺犬飽臭腥。
顔子聖人徒，生知自誠明。
惟其生之樂，豈減跖所榮。
死也至今在，光輝如日星。
譬如埋金玉，不耗精與英。
生死得失間，較量誰重輕。
善惡理如此，毋尤天不平。
風吹沙
作者：歐陽修
朝代：宋

北風吹沙千里黄，馬行確犖悲摧藏。
當冬萬物慘顔色，冰雪射日生光芒。
一年百日風塵道，安得朱顔長美好。
攬鞍鞭馬行勿遲，酒熟花開二月時。
飛蓋橋翫月
作者：歐陽修
朝代：宋

天形積輕清，水德本虛靜。
雲收風波止，始見天水性。
澄光與粹容，上下相涵映。
乃於其兩間，皎皎掛寒鏡。
餘暉所照耀，萬物皆鮮瑩。
矧夫人之靈，豈不醒視聽。
而我於此時，翛然發孤詠。
紛昏忻洗滌，俯仰姿涵泳。
人心曠而閑，月色高愈迥。
惟恐清夜闌，時時瞻斗柄。
食糟民
作者：歐陽修
朝代：宋

田家種糯官釀酒，榷利秋毫升與斗。
酒沽得錢糟棄物，大屋經年堆欲朽。
酒醅瀺灂如沸湯，東風來吹酒甕香。
纍纍罌與瓶，惟恐不得嘗。
官沽味醲村酒薄，日飲官酒誠可樂。
不見田中種糯人，釜無糜粥度冬春。
還來就官買糟食，官吏散糟以爲德。
嗟彼官吏者，其職稱長民。
衣食不蠶耕，所學義與仁。
仁當養人義適宜，言可聞達力可施。
上不能寬國之利，下不能飽爾之饑。
我飲酒，爾食糟。
爾雖不我責，我責何由逃。
馬上默誦聖俞詩有感
作者：歐陽修
朝代：宋

興來筆力千鈞勁，酒醒人間萬事空。
蘇梅二字今亡矣，索寞滁山一醉翁。
馬齧雪
作者：歐陽修
朝代：宋

馬饑齧雪渴飲冰，北風卷地來崢嶸。
馬悲躑躅人不行，日暮塗遠千山橫。
我謂行人止歎聲，馬當勉力無悲鳴。
白溝南望如掌平，十里五里長短亭。
臘雪銷盡春風輕，火燒原頭青草生。
遠客還家紅袖迎，樂哉人馬歸有程。
男兒雖有四方志，無事何須勤遠征。
馴鹿
作者：歐陽修
朝代：宋

朝渴飲清池，暮飽眠深柵。
慙媿主人恩，自非殺身難報德。
主人施恩不待報，哀爾胡爲網羅獲。
南山藹藹動春陽，吾欲縱爾山之傍。
巖崖雪盡飛泉溜，澗谷風吹百草香。
飲泉齧草當遠去，山後山前射生戶。
驀山溪
作者：歐陽修
朝代：宋

新正初破，三五銀蟾滿。纖手染香羅，剪紅蓮、滿城開遍。樓臺上下，歌管咽春風，駕香輪，停寶馬，只待金烏晚。帝城今夜，羅綺誰為伴。應卜紫姑神，問歸期、相思望斷。天涯情緒，對酒且開顏，春宵短。春寒淺。莫待金盃暖。
高樓
作者：歐陽修
朝代：宋

六曲雕欄百尺樓，簾波不定瓦如流。
浮雲已映樓西北，更向雲西待月鈎。
鬼車
作者：歐陽修
朝代：宋

嘉祐六年秋，九月二十有八日，天愁無光月不出。
浮雲蔽天眾星沒，舉手嚮空如抹漆。
天昏地黑有一物，不見其形，但聞其聲。
其初切切凄凄，或高或低。
乍似玉女調玉笙，眾管參差而不齊。
既而咿咿呦呦，若軋若抽。
又如百兩江州車，回輪轉軸聲啞嘔。
鳴機夜織錦江上，羣鴈驚起蘆花洲。
吾謂此何聲，初莫窮端由。
老婢撲燈呼兒曹，云此怪鳥無匹儔。
其名爲鬼車，夜載百鬼凌空遊。
其聲雖小身甚大，翅如車輪排十頭。
凡鳥有一口，其鳴已啾啾。
此鳥十頭有十口，口插一舌連一喉。
一口出一聲，千聲百響更相酬。
昔時周公居東周，厭聞此鳥憎若讎。
夜呼庭氏率其屬，彎弧俾逐出九州。
射之三發不能中，天遣天狗從空投。
自從狗嚙一頭落，斷頸至今青血流。
爾來相距三千秋，晝藏夜出如鵂鶹。
每逢陰黑天外過，乍見火光驚輒墮。
有時餘血下點污，所遭之家家必破。
我聞此語驚且疑，反祝疾飛無我禍。
我思天地何茫茫，百物巨細理莫詳。
吉兇在人不在物，一蛇兩頭反爲祥。
却呼老婢炷燈火，捲簾開戶清華堂。
須臾雲散眾星出，夜靜皎月流清光。
魚
作者：歐陽修
朝代：宋

秋水澄清見髮毛，錦鱗行處水紋摇。
岸邊人影驚還去，時向綠荷深處跳。
鳴鳩
作者：歐陽修
朝代：宋

天將陰，鳴鳩逐婦鳴中林，鳩婦怒啼無好音。
天雨止，鳩呼雪歸鳴且喜，婦不亟歸呼不已。
逐之其去恨不早，呼不肯來固其理。
吾老病骨知陰晴，每愁天陰聞此聲。
日長思睡不可得，遭爾聒聒何時停。
眾鳥笑鳴鳩，爾拙固無匹。
不能娶巧婦，以共營家室。
寄巢生子四散飛，一身有婦長相失。
夫婦之恩重太山，背恩棄義須臾間。
心非無情不得已，物有至拙誠可憐。
君不見人心百態巧且艱，臨危利害兩相關。
朝爲親戚暮仇敵，自古常嗟交道難。
鴈
作者：歐陽修
朝代：宋

來時沙磧已冰霜，飛過江南木葉黄。
水闊天低雲暗澹，朔風吹起自成行。
鵯鵊詞
作者：歐陽修
朝代：宋

龍樓鳳闕鬰崢嶸，深宮不聞更漏聲。
紅紗蠟燭愁夜短，綠窗鵯鵊催天明。
一聲兩聲人漸起，金井轆轤聞汲水。
三聲四聲促嚴粧，紅靴玉带奉君王。
萬年枝軟風露濕，上下枝間聲轉急。
南衙促仗三衛列，九門放鑰千官入。
重城禁籞鎖池臺，此鳥飛從何處來。
君不見潁河東岸村陂闊，山禽野鳥常嘲哳。
田家惟聽夏雞聲，夜夜垅頭耕曉月。
可憐此樂獨吾知，眷戀君恩今白髮。
鵲踏枝·蝶戀花
作者：歐陽修
朝代：宋

一曲尊前開畫扇。暫近還遙，不語仍低面。直至情多緣少見。千金不直雙回眄。苦恨行雲容易散。過盡佳期，爭向年芳晚。百種尋思千萬遍。愁腸不似情難斷。
鶴
作者：歐陽修
朝代：宋

樊籠毛羽日低摧，野水長松眼暫開。
萬里秋風天外意，日斜閑啄岸邊苔。
鶴聯句
作者：歐陽修
朝代：宋

上霄降靈氣，鍾此千年禽。
幽閑靖節性，孤高伯夷心。
頡頏紫霄垠，飄颻滄浪潯。
岳湛有仙姿，鈞韶無俗音。
毛滋月華淡，頂粹霞光深。
目流泉客淚，翅垂羽人襟。
騰漢雪千丈，點溪霜半尋。
纖喙礪青鐵，脩脛雕碧琳。
巖棲干溪樹，澤飲卑朱泠。
鸞皇自塤箎，燕雀徒商參。
獨翅聳瓊枝，羣舞傾瑶林。
病餘霞雲段，夢回松吹吟。
靜嫌鸚鵡言，高笑鴛鴦淫。
金清泠澄澈，玉玉格寒蕭森。
潔白不我恃，腥羶非所任。
稻粱不得已，蟣虱胡爲侵。
天池憶鵬遊，雲羅傷鳳沈。
風流超縞素，雅淡絕規箴。
相親長道情，偶見鎖煩襟。
西漢惜馮唐，華皓欲投簪。
南朝仰衛玠，清羸疑不禁。
端如方直臣，處羣良足欽。
介如廉退士，驚秋猶在陰。
幾誚鷹隼鷙，覊韝俄見臨。
還嗤鳧鷖貪，弋繳終就擒。
乘軒乃一芥，空籠仍萬金。
片雲伴遥影，冥冥越煙岑。
長飚送逸響，亭亭出霜砧。
蓬瀛忽往來，桑田成古今。
顧下八佾庭，鼓舞薰風琴。
鷓鴣天
作者：歐陽修
朝代：宋

學畫宮眉細細長。芙蓉出水鬥新妝。只知一笑能傾國，不信相看有斷腸。雙黃鵠，兩鴛鴦。迢迢雲水恨難忘。早知今日長相憶，不及從初莫作雙。
鷤䳏
作者：歐陽修
朝代：宋

花殘如霰落紛紛，紫陌空遺翠幰塵。
鷤䳏枉緣催節物，年華不信有傷春。
鷺鷥
作者：歐陽修
朝代：宋

激石灘聲如戰鼓，翻天浪色似銀山。
灘驚浪打風兼雨，獨立亭亭意愈閑。
鷺鷥
作者：歐陽修
朝代：宋

風格孤高塵外物，性情閑暇水邊身。
盡日獨行溪淺處，青苔白石見纖鱗。
鸚鵡螺
作者：歐陽修
朝代：宋

大哉滄海何茫茫，天地百寶皆中藏。
牙鬚甲角爭光鋩，腥風怪雨灑幽荒。
珊瑚玲瓏巧綴裝，珠宮貝闕爛煌煌。
泥居殼屋細莫詳，紅螺行沙夜生光。
負材自累遭刳腸，匹夫懷璧古所傷。
濃沙剝蝕隱文章，磨以玉粉緣金黄，清罇旨酒列華堂。
隴鳥回頭思故鄉，美人清歌蛾眉揚，一釂凜冽回春陽。
物雖微遠用則彰，一螺千金價誰量，豈若泥下追含漿。
黄河八韻寄呈聖俞
作者：歐陽修
朝代：宋

河水激箭險，誰言航葦遊。
堅冰馳馬渡，伏浪卷沙流。
樹落新摧岸，湍驚忽改洲。
鑿龍時退鯉，漲潦不分牛。
萬里通槎漢，千帆下漕舟。
怨歌今罷筑，故道失難求。
灘急風逾響，川寒霧不收。
詎能窮禹迹，空欲問張侯。
黄溪夜泊
作者：歐陽修
朝代：宋

楚人自古登臨恨，暫到愁腸已九回。
萬樹蒼煙三峽暗，滿川明月一猿哀。
非鄉況復驚殘歲，慰客偏宜把酒盃。
行見江山且吟詠，不因遷謫豈能來。
黄牛峽祠
作者：歐陽修
朝代：宋

大川雖有神，淫祀亦其俗。
石馬繫祠門，山鵶噪叢木。
潭潭村鼓隔溪聞，楚巫歌舞送迎神。
畫船百丈山前路，上灘下峽長來去。
江水東流不暫停，黄牛千古長如故。
峽山侵天起青嶂，崖崩路絕無由上。
黄牛不下江頭飲，行人惟向舟中望。
朝朝暮暮見黄牛，徒使行人過此愁。
山高更遠望猶見，不是黄牛滯客舟。
鼓笛慢·水龍吟
作者：歐陽修
朝代：宋

縷金裙窣輕紗，透紅瑩玉真堪愛。多情更把，眼兒斜盼，眉兒斂黛。舞態歌闌，困偎香臉，酒紅微帶。便直饒、更有丹青妙手，應難寫、天然態。長恐有時不見，每饒伊、百般嬌呆。眼穿腸斷，如今千種，思量無奈。花謝春歸，夢迴雲散，欲尋難再。暗消魂，但覺鴛衾鳳枕，有餘香在。
齋宮尚有殘雪思作學士時攝事于此嘗有聞鸎詩寄原父因而有感四首·其一
作者：歐陽修
朝代：宋

雪壓枯條脈未抽，春寒憀慄作春愁。
却思綠葉清陰下，來此曾聞黄栗留。
齋宮尚有殘雪思作學士時攝事于此嘗有聞鸎詩寄原父因而有感四首·其三
作者：歐陽修
朝代：宋

兩京平日接英髦，不獨詩豪酒亦豪。
休把青銅照雙鬢，君謨今已白刁騷。
齋宮尚有殘雪思作學士時攝事于此嘗有聞鸎詩寄原父因而有感四首·其二
作者：歐陽修
朝代：宋

老來何與青春事，閑處方知白日長。
自恨乞身今未得，齒牙浮動鬢蒼浪。
齋宮尚有殘雪思作學士時攝事于此嘗有聞鸎詩寄原父因而有感四首·其四
作者：歐陽修
朝代：宋

詩篇自覺隨年老，酒力猶能助氣豪。
興味不衰惟此爾，其餘萬事一牛毛。
齋宮感事寄原甫學士
作者：歐陽修
朝代：宋

曾向齋宮詠麥秋，綠陰佳樹覆牆頭。
重來滿地新霜葉，却憶初聞黄栗留。
龍溪
作者：歐陽修
朝代：宋

潺潺出亂峯，演漾綠蘿風。
淺瀨寒難涉，危槎路不通。
朝雲起潭側，飛雨徧江中。
更欲尋源去，山深不可窮。
龍興寺小飲呈表臣元珍
作者：歐陽修
朝代：宋

平日相從樂會文，博梟壺馬占朋分。
罰籌多似昆陽矢，酒令嚴於細柳軍。
蔽日雪雲猶靉靆，欲晴花氣漸氛氳。
一罇萬事皆毫末，蜾蠃螟蛉豈足云。
龍門泛舟晚向香山
作者：歐陽修
朝代：宋

暫解塵中紱，來尋物外遊。
搴蘭流水曲，弄桂倚山幽。
波影巖前綠，灘聲石上流。
忘機不鷗鳥，至樂翫游鯈。
梵響雲間出，殘陽樹杪收。
溪窮興不盡，繫榜且淹留。
一落索
作者：毛滂
朝代：宋

月下風前花畔。此情不淺。欲留風月守花枝，卻不道、而今遠。檣外鷺飛沙晚。煙斜雨短。青山祗管一重重，向東下、遮人眼。
一落索·月下风前花畔
作者：毛滂
朝代：宋
体裁：词

月下风前花畔。此情不浅。欲留风月守花枝，却不道、而今远。樯外鹭飞沙晚。烟斜雨短。青山祗管一重重，向东下、遮人眼。
一落索（东归代同舟寄远）
作者：毛滂
朝代：宋

月下风前花畔。此情不浅。欲留风月守花枝，却不道、而今远。樯外鹭飞沙晚。烟斜雨短。青山只管一重重，向东下、遮人眼。
七娘子
作者：毛滂
朝代：宋

山屏霧帳玲瓏碧。更綺窗、臨水新涼入。雨短煙長，柳橋蕭瑟。這番一日涼一日。離多綠鬢多時白。這離情、不似而今惜。雲外長安，斜暉脈脈。西風吹夢來無跡。
七娘子
作者：毛滂
朝代：宋

月光波影寒相向。借團團、與做長壕樣。此老南樓，風流可想。殷勤冰彩隨人上。欲同次道傾家釀。有兵廚、玉盎金波漲。雲外歸鴻，煙中飛槳。五湖秋興心先往。
七娘子（和贺方回登月波楼）
作者：毛滂
朝代：宋
体裁：词

月光波影寒相向。借团团、与做长壕样。此老南楼，风流可想。殷勤冰彩随人上。欲同次道倾家酿。有兵厨、玉盎金波涨。云外归鸿，烟中飞桨。五湖秋兴心先往。
七娘子（舟中早秋）
作者：毛滂
朝代：宋
体裁：词

山屏雾帐玲珑碧。更绮窗、临水新凉入。雨短烟长，柳桥萧瑟。这番一日凉一日。离多绿鬓多时白。这离情、不似而今惜。云外长安，斜晖脉脉。西风吹梦来无迹。
上元夜
作者：毛滂
朝代：宋

翟辇遥窥日角丰，阳光浮喜散云同。
海山不动双龙矫，天信频颁一鹤通。
大胆越照临清景内，唐虞消息笑声中。
六街鼓舞谁能强，三尺儿童识帝功。
上元夜
作者：毛滂
朝代：宋

翠輦遙窺日角豐，陽光浮喜散雲同。
海山不動雙龍矯，天信頻頒一鶴通。
胡越照臨清景內，唐虞消息笑聲中。
六街鼓舞誰能强，三尺兒童識帝功。
上元夜
作者：毛滂
朝代：宋
体裁：七言律诗

翠辇遥窥日角丰，阳光浮喜散云同。海山不动双龙矫，天信频颁一鹤通。胡越照临清景内，唐虞消息笑声中。六街鼓舞谁能强，三尺儿童识帝功。
上執政
作者：毛滂
朝代：宋

廊廟無塵鑑色寒，私門誰啟手親關。
萬邦和氣君臣裏，一代文章伯仲間。
多士揚眉詣東閤，真人拱手倚南山。
青天白日才亭午，不遣雲隨霰雪還。
上执政
作者：毛滂
朝代：宋

廊庙无尘鉴色寒，私门谁启手亲关。
万邦和气君臣里，一代文章伯仲间。
多士扬眉诣东合，真人拱手倚南山。
青天白日才亭午，不遗云随霰雪还。
上执政
作者：毛滂
朝代：宋

廊庙无尘鉴色寒，私门谁启手亲关。万邦和气君臣里，一代文章伯仲间。多士扬眉诣东閤，真人拱手倚南山。青天白日才亭午，不遣云随霰雪还。
上执政
作者：毛滂
朝代：宋

廊庙无尘鑑色寒，私门谁启手亲关。
万邦和气君臣裏，一代文章伯仲间。
多士扬眉诣东閤，真人拱手倚南山。
青天白日才亭午，不遣云随霰雪还。
上曾枢密
作者：毛滂
朝代：宋

燕齐日暮客不归，新丰主人岂相知。不须买丝绣平原，不用黄金铸子期。会当酸咸有同好，主簿且须归祭灶。请见临川太尉公，此语难为俗人道。我公悦士甘如肉，万钱供客饭脱粟。读书始堪属大事，谁论少文织薄曲。眼看齐相不六尺，太史犹忻事鞭策。胸中端正在眸子，岩电两瞳秋汉碧。致君尧舜不足惊，升平本付公辈人。西郊浓云含雨色，可胜枯槁怀阳春。门前宾客马如蚁，谁是我公天下士。趑趄欲进仍厚颜，纷纷无乃辽东豕。蹇驴破帽栖尘坌，曳裾最晚空馀恨。草奏犹堪试傔人，无令归作潜夫论。
上曾枢密
作者：毛滂
朝代：宋

燕齐日暮客不归，新丰主人岂相知。
不须买丝绣平原，不用黄金铸子期。
会当酸咸有同好，主簿且须归祭竈。
请见临川太尉公，此语难为俗人道。
我公悦士甘如肉，万钱供客饭脱粟。
读书始堪属大事，谁论少文织薄曲。
眼看齐相不六尺，太史犹忻事鞭策。
胸中端正在眸子，岩电两瞳秋汉碧。
致君尧舜不足惊，升平本付公辈人。
西郊浓云含雨色，可胜枯槁怀阳春。
门前宾客马如蚁，谁是我公天下士。
趦趄欲进仍厚颜，纷纷无乃辽东豕。
蹇驴破帽栖尘坌，曳裾最晚空余恨。
草奏犹堪试傔人，无令归作潜夫论。
上曾枢密
作者：毛滂
朝代：宋

燕齐日暮客不旭，新丰主人岂相知。不须买丝绣平原，不用黄金铸子期。会当酸鹹有同好，主簿且须归祭灶。请见临川太尉公，此语难为俗人道。我公悦士甘如肉，万钱供客饭脱粟。读书始堪属大事，谁论少文织薄曲。眼看齐相不六尺，太史犹忻事鞭策。胸中端正在眸子，岩电两瞳秋汉碧。致君尧舜不足惊，升平本付公辈人。西郊浓云含雨色，可胜枯槁怀阳春。门前宾客马如蚁，谁是我公天下士。趦趄欲进仍厚颜，纷纷无乃辽东豕。蹇驴破帽栖尘坌，曳裾最晚空余恨。草奏犹堪试傔人，无令归作潜夫论。
上曾樞密
作者：毛滂
朝代：宋

燕齊日暮客不歸，新豐主人豈相知。
不須買絲繡平原，不用黄金鑄子期。
會當酸鹹有同好，主簿且須歸祭竈。
請見臨川太尉公，此語難爲俗人道。
我公悅士甘如肉，萬錢供客飯脱粟。
讀書始堪屬大事，誰論少文織薄曲。
眼看齊相不六尺，太史猶忻事鞭策。
胸中端正在眸子，巖電兩瞳秋漢碧。
致君堯舜不足驚，升平本付公輩人。
西郊濃雲含雨色，可勝枯槁懷陽春。
門前賓客馬如蟻，誰是我公天下士。
趦趄欲進仍厚顔，紛紛無乃遼東豕。
蹇驢破帽棲塵坌，曳裾最晚空餘恨。
草奏猶堪試傔人，無令歸作潛夫論。
上林內翰二首·其一
作者：毛滂
朝代：宋

內廷吳陸善文書，絕代如公可數渠。
科斗他年載深厚，楞伽終日伴清虚。
濟時即展經綸業，華國聊施采色餘。
想爲君王話堯舜，玉堂對罷夜何如。
上林內翰二首·其二
作者：毛滂
朝代：宋

短褐風霜可奈何，嬾求長袖舞陽阿。
九遷行輩青雲滿，百謫形骸白髮多。
束带壯懷渾齟齬，角巾閑約亦蹉跎。
山公有意相題目，季緒無容獨詆訶。
上林内翰二首
作者：毛滂
朝代：宋

内廷吴陆善文书，绝代如公可数渠。科斗他年载深厚，楞伽终日伴清虚。济时即展经纶业，华国聊施采色馀。想为君王话尧舜，玉堂对罢夜何如。短褐风霜可奈何，懒求长袖舞阳阿。九迁行辈青云满，百谪形骸白发多。束带壮怀浑龃龉，角巾闲约亦蹉跎。山公有意相题目，季绪无容独诋诃。
上林内翰二首
作者：毛滂
朝代：宋

短褐风霜可奈何，嬾求长袖舞阳阿。
九迁行辈青云满，百谪形骸白发多。
束带壮怀浑龃龉，角巾闲约亦蹉跎。
山公有意相题目，季绪无容触诋诃。
上林内翰二首·其一
作者：毛滂
朝代：宋

内廷吴陆善文书，绝代如公可数渠。科斗他年载深厚，楞伽终日伴清虚。济时即展经纶业，华国聊施采色余。想为君王话尧舜，玉堂对罢夜何如。
上林内翰二首·其一
作者：毛滂
朝代：宋

内廷吴陆善文书，绝代如公可数渠。科斗他年载深厚，楞伽终日伴清虚。济时即展经纶业，华国聊施采色馀。想为君王话尧舜，玉堂对罢夜何如。
上林内翰二首·其二
作者：毛滂
朝代：宋

短褐风霜可奈何，懒求长袖舞阳阿。九迁行辈青云满，百谪形骸白发多。束带壮怀浑龃龉，角巾闲约亦蹉跎。山公有意相题目，季绪无容独诋诃。
上林内翰二首·其二
作者：毛滂
朝代：宋

短褐风霜可奈何，懒求长袖舞阳阿。
九迁行辈青云满，百谪形骸白髮多。
束带壮怀浑龃龉，角巾闲约亦蹉跎。
山公有意相题目，季绪无容独诋诃。
上林春令·一落索
作者：毛滂
朝代：宋
体裁：词

蝴蝶初翻帘绣。万玉女、齐回舞袖。落花飞絮濛濛，长忆著、灞桥别后。浓香斗帐自永漏。任满地、月深云厚。夜寒不近流苏，祗怜他、后庭梅瘦。
上林春令·一落索
作者：毛滂
朝代：宋

蝴蝶初翻簾繡。萬玉女、齊回舞袖。落花飛絮濛濛，長憶著、灞橋別後。濃香斗帳自永漏。任滿地、月深雲厚。夜寒不近流蘇，祗憐他、後庭梅瘦。
上林春令·一落索·蝴蝶初翻帘绣
作者：毛滂
朝代：宋

蝴蝶初翻帘绣。
万玉女、齐回舞袖。
落花飞絮蒙蒙，长忆着、灞桥别后。
浓香斗帐自永漏。
任满地、月深云厚。
夜寒不近流苏，祗怜他、后庭梅瘦。
上林春令一落索
作者：毛滂
朝代：宋

蝴蝶初翻帘绣。万玉女、齐回舞袖。落花飞絮蒙蒙，长忆著、灞桥别后。浓香斗帐自永漏。任满地、月深云厚。夜寒不近流苏，只怜他、后庭梅瘦。
上湖守余行老
作者：毛滂
朝代：宋

先生吟文烦颊舌，未免诸生笑于列。跋前疐后谁使然，只有名多磨不灭。燕公策高思精壮，笔下辞华烂文缬。岳阳少屈何足云，自喜江山助清绝。墨畦笔径久榛芜，道山初识今文伯。凤凰池畔未归身，水晶宫里重游客。读书不知已几世，汲古长馀绠千尺。莫贪云水供醉吟，尚有典章须粉泽。防风山前痴病吏，自笑著书玄尚白。蓬头承罂十年事，过眼法书今雾隔。那知流落得依凭，天与虺隤宽辔策。汀洲白蘋春几许，江南日落汀洲古。风光无恙似当时，犹与溪山相媚妩。昔人苦吟终不尽，秪今馀秀当勤取。阿房赋客旧主人，试数文章犹第五。
上湖守余行老
作者：毛滂
朝代：宋

先生吟文烦颊舌，未免诸生笑于列。
跋前疐后谁使然，只有名多磨不灭。
燕公策高思精壮，笔下辞华烂文缬。
岳阳少屈何足云，自喜江山助清绝。
墨畦笔径久榛芜，道山初识今文伯。
鳯凰池畔未归身，水晶宫裏重游客。
读书不知已几世，汲古长余绠千尺。
莫贪云水供醉吟，尚有典章须粉泽。
防风山前痴病吏，自笑着书玄尚白。
蓬头承罂十年事，过眼法书今雾隔。
那知流落得依凭，天与虺隤寛辔策。
汀洲白苹春几许，江南日落汀洲古。
风光无恙似当时，犹与溪山相媚妩。
昔人苦吟终不尽，秪今余秀当勤取。
阿房赋客旧主人，试数文章犹第五。
上湖守余行老
作者：毛滂
朝代：宋

先生吟文煩頰舌，未免諸生笑於列。
跋前疐後誰使然，只有名多磨不滅。
燕公策高思精壯，筆下辭華爛文纈。
岳陽少屈何足云，自喜江山助清絕。
墨畦筆逕久榛蕪，道山初識今文伯。
鳯凰池畔未歸身，水晶宮裏重遊客。
讀書不知已幾世，汲古長餘綆千尺。
莫貪雲水供醉吟，尚有典章須粉澤。
防風山前癡病吏，自笑著書玄尚白。
蓬頭承甖十年事，過眼法書今霧隔。
那知流落得依憑，天與虺隤寛轡策。
汀洲白蘋春幾許，江南日落汀洲古。
風光無恙似當時，猶與溪山相媚嫵。
昔人苦吟終不盡，秪今餘秀當勤取。
阿房賦客舊主人，試數文章猶第五。
上湖宋余行老
作者：毛滂
朝代：宋

先生吟文烦颊舌，未免诸生笑於列。
跋前疐后谁使然，只有名多磨不灭。
燕公策高思精壮，笔下辞华烂文缬。
岳阳少屈何足云，自喜江山助清绝。
墨畦笔迳久榛芜，道山初识今文伯。
凤凰池畔未归身，水晶宫里重游客。
读书不知已几世，汲古长余绠千尺。
莫贪云水供醉吟，尚有典章须粉泽。
防风山前痴病吏，自笑著书玄尚白。
蓬头承甖十年事，过眼法书今雾隔。
那知流落得依凭，天与虺聩宽辔策。
汀洲白蘋春岂许，江南日落汀洲古。
风光无恙似当时，犹与溪山相媚妩。
昔人苦吟终不尽，只今余秀当勤取。
阿房赋客旧主人，试数文章犹第五。
下渚湖
作者：毛滂
朝代：宋
体裁：五言律诗

春渚连天阔，春风夹岸香。飞花渡水急，垂柳向人长。远岫分苍紫，澄波映渺茫。此身萍梗尔，泊处即吾乡。
下渚湖
作者：毛滂
朝代：宋

春渚连天阔，春风夹岸香。
飞花渡水急，生柳向人长。
远岫分苍紫，澄波映渺茫。
此身萍梗尔，泊处即吾乡。
下渚湖
作者：毛滂
朝代：宋

春渚連天闊，春風夾岸香。
飛花渡水急，垂柳向人長。
遠岫分蒼紫，澄波映渺茫。
此身萍梗爾，泊處即吾鄉。
与郑汉详饮石桥山
作者：毛滂
朝代：宋
体裁：七言绝句

喜得青州好从事，共登毕卓拍浮船。云烟已借一千日，山鸟不须惊醉眠。
东堂独坐怀琳老二首
作者：毛滂
朝代：宋

闻道年来多掩关，高情定满渺瀰间。秋风不怕清难忍，晓日应分暖伴閒。欲唤扁舟弄云水，已疑小阁厌溪山。东堂枉把归来赋，惭愧寒空倦翮还。柏炉烟冷尚馀薰，老去孤城愈不群。沙上晚晴知独往，堂中秋思与谁分。隔溪有伴萧萧竹，对户无情冉冉云。南北东西均是寄，定回归雁不应闻。
东堂独坐怀琳老二首·其一
作者：毛滂
朝代：宋
体裁：七言律诗

闻道年来多掩关，高情定满渺瀰间。秋风不怕清难忍，晓日应分暖伴閒。欲唤扁舟弄云水，已疑小阁厌溪山。东堂枉把归来赋，惭愧寒空倦翮还。
东堂独坐怀琳老二首·其二
作者：毛滂
朝代：宋

柏炉烟冷尚余薫，老去孤城愈不羣。
沙上晚晴知独往，堂中秋思与谁分。
隔溪有伴萧萧竹，对户无情冉冉云。
南北东西均是寄，定回归鴈不应闻。
东堂独坐怀琳老二首·其二
作者：毛滂
朝代：宋

柏炉烟冷尚馀薰，老去孤城愈不群。沙上晚晴知独往，堂中秋思与谁分。隔溪有伴萧萧竹，对户无情冉冉云。南北东西均是寄，定回归雁不应闻。
东归呈元度
作者：毛滂
朝代：宋

此生文字送分阴，羁旅无材发噤吟。鬓底星星侵晚色，胸中落落负初心。端知坐索长安米，那复能弹单父琴。投老襄阳真自弃，蹇驴东去乱云深。
东归呈元度
作者：毛滂
朝代：宋

此生文字送分阴，羁旅无材发噤吟。
鬓底星星侵晚色，胸中落落负初心。
端知坐索长安米，那復能弹单父琴。
投老襄阳真自弃，蹇驴东去乱云深。
东归呈元度
作者：毛滂
朝代：宋

此生文字送分阴，覉旅无材发噤吟。
鬓底星星侵晚色，胸中落落负初心。
端知坐索长安米，那复能弹单父琴。
投老襄阳真自弃，蹇驴东去乱云深。
东风辞
作者：毛滂
朝代：宋

冻云不凝层冰活，阿香推车上空阔。大蛇梦惊鳞甲暖，霰雪影断清光夺。玉帝手持发生机，驰召东风俾回斡。东风驾言正月头，先驱持律吹九州。劳苦万物抱憔悴，嘘呵太和如汗流。草根暖回土膏动，僵冷尽起寒威收。习习熙点远相属，原隰龙鳞吹小绿。韶光渐深人不知，但见新新自相续。珠玑零露日缤纷，要助东风力作春。向使不来慰枯槁，正应合抱皆樵薪。眼明初破玄冥黑，咄嗟万物回颜色。何但桃李著荣华，未遗兔葵并燕麦。万物之命悬东风，谁云兰台敢争雄。披襟受之不容易，群公不有归我公。我公人英国尚父，代天与天通肺腑。夔龙土苴直唾弃，有作自令物鼓舞。为时生公岂非天，身任重大宁偶然。气压千官山不动，德行四海春无边。东风功成看万彙，年年会与青春期。雨露涵濡宁惜费。我公经纶亦如春，惠养元元作元气。万口祝公如一辞，愿公颜朱发常黟。那知东风共无边，
东风辞
作者：毛滂
朝代：宋

冻云不凝层冰活，阿香推车上空阔。龙蛇梦惊鳞甲暖，霰雪影断清光夺。玉帝手持发生机，驰召东风俾回斡。东风驾言正月头，先驱持律吹九州。劳苦万物抱憔悴，嘘呵太和如汗流。草根暖回土膏动，僵冷尽起寒威收。习习熙熙远相属，原隰龙鳞吹小绿。韶光渐深人不知，但见新新自相续。珠玑零露日缤纷，要助东风力作春。向使不来慰枯槁，正应合抱皆樵薪。眼明初破玄冥黑，咄嗟万物回颜色。何但桃李著荣华，未遗兔葵并燕麦。万物之命悬东风，谁云兰台敢争雄。披襟受之不容易，群公不有归我公。我公人英国尚父，代天与天通肺腑。夔龙土苴直唾弃，有作自令物鼓舞。为时生公岂非天，身任重大宁偶然。气压千官山不动，德行四海春无边。东风功成看万汇，雨露涵濡宁惜费。我公经纶亦如春，惠养元元作元气。万口祝公如一辞，愿公颜朱发常黟。那知东风共无边，年年会与青春期。
东风辞
作者：毛滂
朝代：宋

冻云不凝层冰活，阿香推车上空阔。
龙蛇梦惊鳞甲暖，霰雪影断清光夺。
玉帝手持发生机，驰召东风俾迴斡。
东风驾言正月头，先驱持律吹九州。
劳苦万物抱憔悴，嘘呵太和如汗流。
草根暖回土膏动，僵冷尽起寒威收。
习习熙熙远相属，原隰龙鳞吹小绿。
韶光渐深人不知，但见新新自相续。
珠玑零露日缤纷，要助东风力作春。
向使不来慰枯槁，正应合抱皆樵薪。
眼明初破玄冥黑，咄嗟万物回颜色。
何但桃李着荣华，未遗兔葵并燕麦。
万物之命悬东风，谁云兰台敢争雄。
披襟受之不容易，羣公不有归我公。
我公人英国尚父，代天与天通肺腑。
夔龙土苴直唾弃，有作自令物鼓舞。
为时生公岂非天，身任重大宁偶然。
气压千官山不动，德行四海春无边。
东风功成看万彙，雨露涵濡宁惜费。
我公经纶亦如春，惠养元元作元气。
万口祝公如一辞，愿公颜朱髪常黟。
那知东风共无边，年年会与青春期。
临江仙都城元夕
作者：毛滂
朝代：宋
体裁：词

闻道长安灯夜好，雕轮宝马如云。蓬莱清浅对觚棱。玉皇开碧落，银界失黄昏。谁见江南憔悴客，端忧懒步芳尘。小屏风畔冷香凝。酒浓春入梦，窗破月寻人。
临江仙（客有逢故人者，代书其情）
作者：毛滂
朝代：宋
体裁：词

莫恨那回容易别，不妨久远情肠。为人留下旧风光。花枝长好在，馥馥十年香。便是旧时帘外月，却来小槛低窗。朦胧影里淡梳妆。相看如梦寐，回首乍思量。
临江仙（宿僧舍）
作者：毛滂
朝代：宋
体裁：词

古寺长廊清夜美，风松烟桧萧然。石阑干外上疏帘。过云闲窈窕，斜月静婵娟。独自徘徊无个事，瑶琴试奏流泉。曲终谁见枕琴眠。香残虬尾细，灯暗玉虫偏。
久客
作者：毛滂
朝代：宋

平生故人同偪仄，近者不見雲泥隔。
男兒命好百不憂，封侯起第如戲劇。
我癡正亦坐命窮，眼暗頭童守書策。
風吹破屋雪入懷，獨與蝸牛夜爭席。
舊雨人來今不來，唯有五窮充上客。
人生覊旅誰過我，欲歸豈惜還鄉幘。
腹中鬱勃不耐事，何用使人輕跛瘠。
登山未厭日月流，掩關但恐功名迫。
讀書豈從升斗計，勞生却爲精神惜。
不能與君爭上車，主人未必如車澤。
但煩東風送帆脚，搖竿鼓枻三江碧。
久客
作者：毛滂
朝代：宋

平生故人同偪仄，近者不见云泥隔。男儿命好百不忧，封侯起第如戏剧。我痴正亦坐命穷，眼暗头童守书策。风吹破屋雪入怀，独与蜗牛夜争席。旧雨人来今不来，唯有五穷充上客。人生羁旅谁过我，欲归岂惜还乡帻。腹中郁勃不耐事，何用使人轻跛瘠。登山未厌日月流，掩关但恐功名迫。读书岂从升斗计，劳生却为精神惜。不能与君争上车，主人未必如车泽。但烦东风送帆脚，摇竿鼓枻三江碧。
久客
作者：毛滂
朝代：宋

平生故人同偪仄，近者不见云泥隔。
男儿命好百不忧，封侯起第如戏剧。
我痴正亦坐命穷，眼暗头童守书策。
风吹破屋雪入怀，独与蜗牛夜争席。
旧雨人来今不来，唯有五穷充上客。
人生覊旅谁过我，欲归岂惜还乡帻。
腹中郁勃不耐事，何用使人轻跛瘠。
登山未厌日月流，掩关但恐功名迫。
读书岂从升斗计，劳生却为精神惜。
不能与君争上车，主人未必如车泽。
但烦东风送帆脚，摇竿鼓枻三江碧。
书怀寄赠曾公衮
作者：毛滂
朝代：宋

宦情光景半樵渔，病惰仍忘百纸书。赋就只堪供酱瓿，齿残未可释盐车。朱蓝要使辞秋断，芝菌犹当出腐余。惭愧少翁能下士，马曹知马自应疏。
书怀寄赠曾公衮
作者：毛滂
朝代：宋

宦情光景半樵渔，病惰仍忘百纸书。赋就祇堪供酱瓿，齿残未可释盐车。朱蓝要使辞秋断，芝菌犹当出腐馀。惭愧少翁能下士，马曹知马自应疏。
书怀寄赠曾公衮
作者：毛滂
朝代：宋

宦情光景半樵渔，病惰仍忘百纸书。
赋就祇堪供醤瓿，齿残未可释盐车。
朱蓝要使辞秋断，芝菌犹当出腐余。
惭愧少翁能下士，马曹知马自应疏。
书禅静寺集翠堂示堂中老人琳径山诗
作者：毛滂
朝代：宋

烟岫供寒翠，风帘舞小晴。短墙分竹色，虚户纳松声。弄笔云窗暖，煎茶玉醴轻。端知孤桧月，独伴夜禅清。
书禅静寺集翠堂示堂中老人琳径山诗
作者：毛滂
朝代：宋

烟岫供寒翠，风帘舞小晴。
短墻分竹色，虚户纳松声。
弄笔云窗暖，煎茶玉醴轻。
端知孤桧月，独伴夜禅清。
二月二十八日祷雨龙湫
作者：毛滂
朝代：宋
体裁：七言绝句

折腰五斗自难堪，每为斯人食不甘。赤地黄埃迷泽国，老龙饮血亦分甘。
二月二十八日禱雨龍湫
作者：毛滂
朝代：宋

折腰五斗自難堪，每爲斯人食不甘。
赤地黄埃迷澤國，老龍飲血亦分甘。
于飞乐 其三 别筵赠歌妓姊妹
作者：毛滂
朝代：宋
体裁：词

并梅兄，双蝶子，烟缕衫轻。凤凰钗、缭绕香云。淡梳妆，妆得恁，雪腻酥匀。揉春捻就，更是他、花与精神。黛尖低、桃萼破，微笑轻颦。早做成、役梦劳魂。好风前，佳月下，莫忘行人。扁舟去也，没个事、多样离情。
于飞乐·并梅兄
作者：毛滂
朝代：宋
体裁：词

并梅兄，双蝶子，烟缕衫轻。凤凰钗、缭绕香云。淡梳妆，□得恁，雪腻酥匀。揉春捻就，更是他、花与精神。黛尖低、桃萼破，微笑轻颦。早做成、役梦劳魂。好风前，佳月下，莫忘行人。扁舟去也，没个事、多样离情。
于飞乐·记瞢腾
作者：毛滂
朝代：宋
体裁：词

记瞢腾，浓睡里，一片行云。
未多时、梦破云惊。
听辘轳，声断也，井底银瓶。
不知罗带，等闲便、结得同心。
系画船，杨柳岸，晓月亭亭。
记阳关、断韵残声。
被西风，吹玉枕，酒魄还清。
有些言语，独自个、说与谁应。
于飞乐（代人作别后曲）
作者：毛滂
朝代：宋

记瞢腾，浓睡里，一片行云。未多时、梦破云惊。听辘轳，声断也，井底银瓶。不如罗带，等闲便、结得同心。系画船，杨柳岸，晓月亭亭。记阳关、断韵残声。被西风，吹玉枕，酒魄还清。有些言语，独自个、说与谁应。
于飞乐（别筵赠歌妓姊妹）
作者：毛滂
朝代：宋

并梅兄，双蝶子，烟缕衫轻。凤凰钗、缭绕香云。淡梳妆，□得恁，雪腻酥匀。揉春捻就，更是他、花与精神。黛尖低，桃萼破，微笑轻颦。早做成、役梦劳魂。好风前，佳月下，莫忘行人。扁舟去也，没个事、多样离情。
于飞乐（和太守曹子方）
作者：毛滂
朝代：宋
体裁：词

水边山，云畔水，新出烟林。送秋来、双桧寒阴。桧堂寒，香雾碧，帘箔清深。放衙隐几，谁知共、云水无心。望西园，飞盖夜，月到清尊。为诗翁、露冷风清。退红裙，云碧袖，花草争春。劝翁强饮，莫孤负、风月留人。
人娇·短棹犹停
作者：毛滂
朝代：宋

短棹犹停，寸心先往。
说归期、唤做的当。
夕阳下地，重城远样。
风露冷、高楼误伊等望。
今夜孤村，月明怎向。
依还是、梦回绣幌。
远山想像。
秋波荡漾。
明夜里、与伊画着眉上。
仁义驿中
作者：毛滂
朝代：宋

骑驴何似贾司仓，行李唯余古锦囊。
秋后恰容鹰脱架，春来会有燕投梁。
清时无用材虽拙，白日能閒策亦长。
惭愧平生负三尺，一成泉石欲膏盲。
仁义驿中
作者：毛滂
朝代：宋

骑驴何似贾司仓，行李唯余古锦囊。秋后恰容鹰脱架，春来会有燕投梁。清时无用材虽拙，白日能閒策亦长。惭愧平生负三尺，一成泉石欲膏肓。
仁义驿中
作者：毛滂
朝代：宋

骑驴何似贾司仓，行李唯馀古锦囊。秋后恰容鹰脱架，春来会有燕投梁。清时无用材虽拙，白日能閒策亦长。惭愧平生负三尺，一成泉石欲膏肓。
仁義驛中
作者：毛滂
朝代：宋

騎驢何似賈司倉，行李唯餘古錦囊。
秋後恰容鷹脱架，春来會有燕投梁。
清時無用材雖拙，白日能閒策亦長。
慚愧平生負三尺，一成泉石欲膏盲。
仆性懒慢喜睡而吏事亦早休因得遂其欲琳老数
作者：毛滂
朝代：宋

先生晓开城旦书，坐与老农相嗫嚅。槐阴翠圆吏已散，归来下帘手撚须，胸中百纸无处使，静看穷达如呼虑。身閒睡饱亦不恶，何用一躍惊骀驽。去年凿池筑潜玉，清夜明月挂碧芦。先生独吟亦径醉，谁见露鹤寒相呼。径山老人笑疏懒，云当运动如户枢。朝来此老意不已，溪寺破雨遗天苏。紫房雁觜擢烟缕，细根蝗蚓蟠苔肤。茯苓虽老避芳液，团参已贵惭云珠。先生领意手自植，衣袂馥馥侵蘼芜。从今抱翁十日往，欲将后健酬前劬。何时一饱翳凤凰，缑山月夜听笙竽。长吟往觅五麟，翩然那复烦双凫。坐看白驹变古今，浮沤流电皆须臾。此语险怪傥未然，引年聊与昌阳俱。不须仙人九节杖，他年要与猱争途。凌霄峰头觅此老，登山过水安用扶。
仆性懒慢喜睡而吏事亦早休因得遂其欲琳老数语仆曰当屈伸步趋以散欎滞乃以诗送白术或云饵术能长生绝谷致神仙苟未至尚能耐寒暑其骨健轻难老傥然则仆异时芒屦布裘步寻此老于径山之上尔
作者：毛滂
朝代：宋

先生晓开城旦书，坐与老农相嗫嚅。
槐阴翠圆吏已散，归来下帘手捻鬚。
胸中百纸无处使，静看穷达如呼卢。
身閒睡饱亦不恶，何用一跃惊骀驽。
去年凿池筑潜玉，清夜明月挂碧芦。
先生独吟亦径醉，谁见露鹤寒相呼。
径山老人笑疏懒，云当运动如户枢。
朝来此老意不已，溪寺破雨遗天苏。
紫房鴈觜擢烟缕，细根蚯蚓蟠苔肤。
茯苓虽老避芳液，团参已贵惭云珠。
先生领意手自植，衣袂馥馥侵蘼芜。
从今抱瓮十日往，欲将后健酬前劬。
何时一饱翳鳯凰，缑山月夜听笙竽。
长吟往觅五色麟，翩然那復烦双鳬。
坐看白驹变古今，浮沤流电皆须臾。
此语险怪傥未然，引年聊与昌阳俱。
不须仙人九节杖，他年要与猱争途。
凌霄峰头觅此老，登山过水安用扶。
仆性懒慢喜睡而吏事亦早休因得遂其欲琳老数语仆曰当屈伸步趋以散郁滞乃以诗送白术或云饵术能长生绝谷致神仙苟未至尚能耐寒暑其骨健轻难老傥然则仆异时芒屦布裘步寻此老于径山之上尔
作者：毛滂
朝代：宋

先生晓开城旦书，坐与老农相嗫嚅。槐阴翠圆吏已散，归来下帘手撚须。胸中百纸无处使，静看穷达如呼卢。身閒睡饱亦不恶，何用一跃惊骀驽。去年凿池筑潜玉，清夜明月挂碧芦。先生独吟亦径醉，谁见露鹤寒相呼。径山老人笑疏懒，云当运动如户枢。朝来此老意不已，溪寺破雨遗天苏。紫房雁觜擢烟缕，细根蚯蚓蟠苔肤。茯苓虽老避芳液，团参已贵惭云珠。先生领意手自植，衣袂馥馥侵蘼芜。从今抱瓮十日往，欲将后健酬前劬。何时一饱翳凤凰，缑山月夜听笙竽。长吟往觅五色麟，翩然那复烦双凫。坐看白驹变古今，浮沤流电皆须臾。此语险怪傥未然，引年聊与昌阳俱。不须仙人九节杖，他年要与猱争途。凌霄峰头觅此老，登山过水安用扶。
仆罢官东归过杭州寓六游堂而楼阁倚空江山在
作者：毛滂
朝代：宋

道人送客过林扃，先识穿云拄杖声。内苑深居无一念，东堂久阔尚余情。且欣能善将军饭，未怪频翻吏部羹。小住家风殊不恶，一江明月看潮生。
仆罢官东归过杭州寓六游堂而楼阁倚空江山在目仆甚乐之无畏老师自武康送客至此过仆于此堂之上留饭终日顷仆作武康令居县之东堂每与师饭于堂上数称东堂饭美每食輙兼人别十数年饭犹健也然师于世故泊然了无芥蔕独于东堂故人若不能忘情者亦復可怪戏作诗一首其末併道所怀
作者：毛滂
朝代：宋

道人送客过林扃，先识穿云拄杖声。
内苑深居无一念，东堂久阔尚余情。
且欣能善将军饭，未怪频翻吏部羮。
小住家风殊不恶，一江明月看潮生。
仆罢官东归过杭州寓六游堂而楼阁倚空江山在目仆甚乐之无畏老师自武康送客至此过仆于此堂之上留饭终日顷仆作武康令居县之东堂每与师饭于堂上数称东堂饭美每食辄兼人别十数年饭犹健也然师于世故泊然了无芥蒂独于东堂故人若不能忘情者亦复可怪戏作诗一首其末并道所怀
作者：毛滂
朝代：宋

道人送客过林扃，先识穿云拄杖声。内苑深居无一念，东堂久阔尚馀情。且欣能善将军饭，未怪频翻吏部羹。小住家风殊不恶，一江明月看潮生。
从范使君求酒
作者：毛滂
朝代：宋

方寸陶陶事不根，但知力饮送朝昏。
无田种秫空为吏，有曲成封即闭门。
避暑此间真有意，悲秋今日得无言。
孔公坐上多余沥，昜满农家老瓦盆。
从范使君求酒
作者：毛滂
朝代：宋

方寸陶陶事不根，但知力饮送朝昏。无田种秫空为吏，有曲成封即闭门。避暑此间真有意，悲秋今日得无言。孔公坐上多馀沥，昜满农家老瓦盆。
从范使君求酒
作者：毛滂
朝代：宋

方寸陶陶事不根，但知力饮送朝昏。无田种秫空为吏，有麴成封即闭门。避暑此间真有意，悲秋今日得无言。孔公坐上多余沥，易满农家老瓦盆。
仙居禅院
作者：毛滂
朝代：宋
体裁：五言律诗

潇洒仙居院，楼台烟霭中。夜泉清浸月，午铎冷摇风。转目已成昨，累名俱是空。一尊林下醉，此兴谁与同。
仙居禪院
作者：毛滂
朝代：宋

瀟灑仙居院，樓臺煙靄中。
夜泉清浸月，午鐸冷搖風。
轉目已成昨，累名俱是空。
一尊林下醉，此興誰與同。
代人和孟羽
作者：毛滂
朝代：宋

东野多穷輙自鸣，半生云水共将迎。
朝廷纤悉收遗老，笔势巉岩压后生。
天上恩袍新草色，道傍诗句古钟声。
出秦壮思磨锋锷，欲破刘郎五字城。
代人和孟羽
作者：毛滂
朝代：宋

东野多穷辄自鸣，半生云水共将迎。朝廷纤悉收遗老，笔势巉岩压后生。天上恩袍新草色，道傍诗句古钟声。出秦壮思磨锋锷，欲破刘郎五字城。
代人和孟羽
作者：毛滂
朝代：宋

东野多穷辄自鸣，半生云水共将迎。朝廷织悉收遗老，笔势巉岩压后生。天上恩袍新草色，道傍诗句古钟声。出秦壮思磨锋锷，欲破刘郎五字城。
代人和孟羽
作者：毛滂
朝代：宋

東野多窮輙自鳴，半生雲水共将迎。
朝廷纖悉收遺老，筆勢巉巖壓後生。
天上恩袍新草色，道傍詩句古鐘聲。
出秦壯思磨鋒鍔，欲破劉郎五字城。
代人和御制上巳锡宴诗
作者：毛滂
朝代：宋

曲水传觞盛，皇只布德初。海波翻雅奏，云露湿华裾。晴送君恩暖，寒收物意舒。春耕无叹息，庶不负于胥。
代人和御制上巳锡宴诗
作者：毛滂
朝代：宋

赐禊追三日，闻莺啭万年。恩深重湛露，气暖入非烟。睿作端知圣，清尊不翅贤。眼明惊既醉，奎彩下云天。曲水传觞盛，皇祇布德初。海波翻雅奏，云露湿华裾。晴送君恩暖，寒收物意舒。春耕无叹息，庶不负于胥。
代人和御制上巳锡宴诗·其一
作者：毛滂
朝代：宋
体裁：五言律诗

赐禊追三日，闻莺啭万年。恩深重湛露，气暖入非烟。睿作端知圣，清尊不翅贤。眼明惊既醉，奎彩下云天。
代人和御制上巳锡宴诗·其二
作者：毛滂
朝代：宋
体裁：五言律诗

曲水传觞盛，皇祇布德初。海波翻雅奏，云露湿华裾。晴送君恩暖，寒收物意舒。春耕无叹息，庶不负于胥。
代人和御製上巳錫宴詩·其一
作者：毛滂
朝代：宋

賜禊追三日，聞鶯囀萬年。
恩深重湛露，氣暖入非煙。
睿作端知聖，清尊不翅賢。
眼明驚既醉，奎彩下雲天。
代人和御製上巳錫宴詩·其二
作者：毛滂
朝代：宋

曲水傳觴盛，皇祇布德初。
海波翻雅奏，雲露濕華裾。
晴送君恩暖，寒收物意舒。
春耕無歎息，庶不負于胥。
代张兰送太守
作者：毛滂
朝代：宋
体裁：七言律诗

电转双旌雨结愁，水流行色过芳洲。剩风残月谁交取，别酒离歌且驻留。千里溪山记诗伯，一年莺燕识遨头。朝天不作含香伴，为想林间春意幽。
代张兰送太守
作者：毛滂
朝代：宋

电转双旌雨结愁，水流行色过芳洲。
賸风残月谁交取，别酒离歌且驻留。
千里溪山记诗伯，一年莺燕识遨头。
朝天不作含香伴，为想林间春意幽。
代张菊
作者：毛滂
朝代：宋

去年出郭麦风秋，忆共儿童迓细侯。烟雨一溪行色动，管弦千里颂声留。断魂南浦横离恨，注目东山想旧游。西槛露团春不管，抱丛寒蝶伴清愁。
代张菊
作者：毛滂
朝代：宋

去年出郭麦风秋，忆共儿童迓细侯。
烟雨一溪行色动，管絃千里颂声留。
断魂南浦横离恨，注目东山想旧游。
西槛露团春不管，抱丛寒蝶伴清愁。
代張菊
作者：毛滂
朝代：宋

去年出郭麥風秋，憶共兒童迓細侯。
煙雨一溪行色動，管絃千里頌聲留。
斷魂南浦横離恨，注目東山想舊遊。
西檻露團春不管，抱叢寒蝶伴清愁。
代張蘭送太守
作者：毛滂
朝代：宋

電轉雙旌雨結愁，水流行色過芳洲。
賸風殘月誰交取，别酒離歌且駐留。
千里溪山記詩伯，一年鶯燕識遨頭。
朝天不作含香伴，爲想林間春意幽。
代館職應詔和元夕
作者：毛滂
朝代：宋

太平樂事及黎元，桂月蘭燈照有年。
景焰煌煌浮魏闕，清光穆穆抱堯天。
皇明爥遠輝星斗，睿唱宣和勝管絃。
十二明珠供照乘，夜光飛出九重淵。
代馆职应诏和元夕
作者：毛滂
朝代：宋

太平乐事及黎元，佳月兰灯照有年。景焰煌煌浮魏阙，清光穆穆抱尧天，皇明烛远辉星斗，睿唱宣和胜管弦。十二明珠供照乘，夜光飞出九重渊。
代馆职应诏和元夕
作者：毛滂
朝代：宋

太平乐事及黎元，桂月兰灯照有年。景焰煌煌浮魏阙，清光穆穆抱尧天。皇明烛远辉星斗，睿唱宣和胜管弦。十二明珠供照乘，夜光飞出九重渊。
代馆职应诏和元夕
作者：毛滂
朝代：宋

太平乐事及黎元，桂月兰灯照有年。
景焰煌煌浮魏阙，清光穆穆抱尧天。
皇明爥远辉星斗，睿唱宣和胜管絃。
十二明珠供照乘，夜光飞出九重渊。
仲夏月夜怀陈西安
作者：毛滂
朝代：宋

长怅浮云点太清，只今何许问天晴。浑怜短夜相催下，不放孤光自在明。幸与高楼通远览，未劳残烛更前行。此心对酒萧条在，咄咄置之聊自倾。
仲夏月夜怀陈西安
作者：毛滂
朝代：宋
体裁：七言律诗

长怅浮云点太清，祇今何许问天晴。浑怜短夜相催下，不放孤光自在明。幸与高楼通远览，未劳残烛更前行。此心对酒萧条在，咄咄置之聊自倾。
仲夏月夜怀陈西安
作者：毛滂
朝代：宋
体裁：五言律诗

飞盖西园夜，抽毫失谢君。徘徊下修竹，暗澹入浮云。素彩漫仍见，微芒细可分。徒知此纨扇，离毕未前闻。
仲夏月夜怀陈西安
作者：毛滂
朝代：宋

飞盖西园夜，抽毫失谢君。
徘徊下修竹，暗澹入浮云。
素彩漫仍见，微芒细可分。
徒知此纫扇，离毕未前闻。
仲夏月夜懷陳西安
作者：毛滂
朝代：宋

長悵浮雲點太清，祇今何許問天晴。
渾憐短夜相催下，不放孤光自在明。
幸與高樓通遠覽，未勞殘燭更前行。
此心對酒蕭條在，咄咄置之聊自傾。
仲夏月夜懷陳西安
作者：毛滂
朝代：宋

飛蓋西園夜，抽毫失謝君。
徘徊下修竹，暗澹入浮雲。
素彩漫仍見，微芒細可分。
徒知此紈扇，離畢未前聞。
伯駿同官以僕禱雨龍湫屢效百里荐歲熙和官曹無事作詩見寵輙次韻奉酬一首
作者：毛滂
朝代：宋

荐歲熙和屬臥龍，得分閒暇與君同。
春筐縷雪衾裯足，午甑吹珠頰輔豐。
蜥蜴興雲誰汝信，商羊舞雨自言功。
州人欲識餘霙雪，寄與飛廉百里風。
伯骏同官以仆祷雨龙湫屡效百里荐岁熙和官曹无事作诗见宠輙次韵奉酬一首
作者：毛滂
朝代：宋

荐岁熙和属卧龙，得分閒暇与君同。
春筐缕雪衾裯足，午甑吹珠颊辅丰。
蜥蜴兴云谁汝信，商羊舞雨自言功。
州人欲识余霙雪，寄与飞廉百里风。
伯骏同官以仆祷雨龙湫屡效百里荐岁熙和官曹无事作诗见宠辄次韵奉酬一首
作者：毛滂
朝代：宋

荐岁熙和属卧龙，得分閒暇与君同。春筐缕雪衾裯足，午甑吹珠颊辅丰。蜥蜴兴云谁汝信，商羊舞雨自言功。州人欲识馀霙雪，寄与飞廉百里风。
偶得佳酒分寄陈巨中
作者：毛滂
朝代：宋
体裁：七言绝句

南岳夫人绿酒春，近来未及玉膏醇。穆生不许聊须强，他日瀛洲是故人。
偶得佳酒分寄陳巨中
作者：毛滂
朝代：宋

南岳夫人綠酒春，近來未及玉膏醇。
穆生不許聊須强，他日瀛洲是故人。
偶成二首
作者：毛滂
朝代：宋

随风出岫不知归，身落黄尘梦翠微。本亦无心肤寸事，故山却合自由飞。此生弱草寄轻尘，辜负南山笋蕨春。好去桃花破浪暖，清风明月不辜人。
偶成二首·其一
作者：毛滂
朝代：宋
体裁：七言绝句

随风出岫不知归，身落黄尘梦翠微。本亦无心肤寸事，故山却合自由飞。
偶成二首·其一
作者：毛滂
朝代：宋

隨風出岫不知歸，身落黄塵夢翠微。
本亦無心膚寸事，故山却合自由飛。
偶成二首·其二
作者：毛滂
朝代：宋

此生弱草寄輕塵，辜負南山笋蕨春。
好去桃花破浪暖，清風明月不辜人。
偶成二首·其二
作者：毛滂
朝代：宋
体裁：七言绝句

此生弱草寄轻尘，辜负南山笋蕨春。好去桃花破浪暖，清风明月不辜人。
僕性懶慢喜睡而吏事亦早休因得遂其欲琳老數語僕曰當屈伸步趨以散欎滯乃以詩送白术或云餌术能長生絕穀致神仙苟未至尚能耐寒暑其骨健輕難老儻然則僕異時芒屨布裘步尋此老於徑山之上爾
作者：毛滂
朝代：宋

先生曉開城旦書，坐與老農相囁嚅。
槐陰翠圓吏已散，歸來下簾手撚鬚。
胸中百紙無處使，静看窮達如呼盧。
身閒睡飽亦不惡，何用一躍驚駘駑。
去年鑿池築潛玉，清夜明月掛碧蘆。
先生獨吟亦徑醉，誰見露鶴寒相呼。
徑山老人笑疏懶，云當運動如戶樞。
朝來此老意不已，溪寺破雨遺天蘇。
紫房鴈觜擢烟縷，細根蚯蚓蟠苔膚。
茯苓雖老避芳液，團參已貴慚雲珠。
先生領意手自植，衣袂馥馥侵蘼蕪。
從今抱甕十日往，欲將後健酬前劬。
何時一飽翳鳯凰，緱山月夜聽笙竽。
長吟往覓五色麟，翩然那復煩雙鳬。
坐看白駒變古今，浮漚流電皆須臾。
此語險怪儻未然，引年聊與昌陽俱。
不須仙人九節杖，他年要與猱爭途。
凌霄峰頭覓此老，登山過水安用扶。
僕罷官東歸過杭州寓六游堂而樓閣倚空江山在目僕甚樂之無畏老師自武康送客至此過僕於此堂之上留飯終日頃僕作武康令居縣之東堂每與師飯於堂上數稱東堂飯美每食輙兼人别十數年飯猶健也然師於世故泊然了無芥蔕獨於東堂故人若不能忘情者亦復可怪戲作詩一首其末併道所懷
作者：毛滂
朝代：宋

道人送客過林扃，先識穿雲拄杖聲。
內苑深居無一念，東堂久闊尚餘情。
且欣能善将軍飯，未怪頻翻吏部羮。
小住家風殊不惡，一江明月看潮生。
僧惠澄从余学诗
作者：毛滂
朝代：宋

花开花落古东溪，剩馥残膏今在谁。后世那能接光焰，上人聊复问藩篱。散花高座真无事，乞食空肠仅不饥。急唤清风下佳树，尽吹尘土出诗脾。
僧惠澄从余学诗
作者：毛滂
朝代：宋

花开花落古东溪，剩馥残膏今在谁。
后世那能接光焰，上人聊復问藩篱。
散花高座真无事，乞食空肠仅不饥。
急唤清风下佳树，尽吹尘土出诗脾。
僧惠澄从余学诗
作者：毛滂
朝代：宋

花开花落古东溪，賸馥残膏今在谁。后世那能接光焰，上人聊复问藩篱。散花高座真无事，乞食空肠仅不饥。急唤清风下佳树，尽吹尘土出诗脾。
僧惠澄從余學詩
作者：毛滂
朝代：宋

花開花落古東溪，賸馥殘膏今在誰。
後世那能接光焰，上人聊復問藩籬。
散花高座真無事，乞食空腸僅不饑。
急喚清風下佳樹，盡吹塵土出詩脾。
元度生日
作者：毛滂
朝代：宋

临安有山插圆紫，公家松楸当峻峙。
子胥涛江相向流，秦望横前为案几。
众言北山绝雄胜，世当公相贵莫比。
那知上帝赉良弼，岳灵孕秀初萌此。
有山如是固有人，兹虽人为亦天理。
公生尚少抱经纶，前无夔龙何独似。
胸中五经通圣人，笔端三代尊天子。
富贵相寻蚤厌余，功名自会非所喜。
惟天五福不可求，与公俱生亦久矣。
生日寿公宁免俗，强復嗫嚅空可鄙。
矧我何物可厚公，世味都如一杯水。
古人白髪痛扫除，强饭黄精力能尔。
公餐道腴睟在面，何待草木坚髪齿。
愿公廊庙等山林，安乐百年无此彼。
非公自寿盖寿人，坐看同老陶唐氏。
端如八柱屹青苍，共承峻极何时已。
元度生日
作者：毛滂
朝代：宋

临安有山插圆紫，公家松楸当峻峙。子胥涛江相向流，秦望横前为案几。众言北山绝雄胜，世当公相贵莫比。那知上帝赉良弼，岳灵孕秀初萌此。有山如是固有人，兹虽人为亦天理。公生尚少抱经纶，前无夔龙何独似。胸中五经通圣人，笔端三代尊天子。富贵相寻蚤厌馀，功名自会非所喜。惟天五福不可求，与公俱生亦久矣。生日寿公宁免俗，强复嗫嚅空可鄙。矧我何物可厚公，世味都如一杯水。古人白发痛扫除，强饭黄精力能尔。公餐道腴睟在面，何待草木坚发齿。愿公廊庙等山林，安乐百年无此彼。非公自寿盖寿人，坐看同老陶唐氏。端如八柱屹青苍，共承峻极何时已。
元度生日
作者：毛滂
朝代：宋

临安有山插圆紫，公家松楸当峻峙。
子胥涛江相向流，秦望横前为案几。
众言北山绝雄胜，世当公相贵莫比。
那知上帝赉良弼，岳灵孕秀初萌此。
有山如是固有人，兹虽人为亦天理。
公生尚少抱经纶，前无夔龙何独似。
胸中五经通圣人，笔端三肛尊天子。
富贵相寻蚤厌余，功名自会非所喜。
惟天五福不可求，与公俱生亦久矣。
生日寿公宁免俗，强复嗫嚅空可鄙。
矧我何物可厚公，世味都如一杯水。
古人白发痛扫除，强饭黄精力能尔。
公餐道腴睟在面，保待草木坚发齿。
愿公廊庙等山林，安乐百年无此彼。
非公自寿盖寿人。坐看同老陶唐氏。
端如八柱屹青苍，共承峻极何时已。
元度生日
作者：毛滂
朝代：宋

臨安有山插圓紫，公家松楸當峻峙。
子胥濤江相向流，秦望横前爲案几。
衆言北山絕雄勝，世當公相貴莫比。
那知上帝賚良弼，嶽靈孕秀初萌此。
有山如是固有人，兹雖人爲亦天理。
公生尚少抱經綸，前無夔龍何獨似。
胸中五經通聖人，筆端三代尊天子。
富貴相尋蚤厭餘，功名自會非所喜。
惟天五福不可求，與公俱生亦久矣。
生日壽公寧免俗，强復囁嚅空可鄙。
矧我何物可厚公，世味都如一杯水。
古人白髪痛掃除，强飯黄精力能爾。
公餐道腴睟在面，何待草木堅髪齒。
願公廊廟等山林，安樂百年無此彼。
非公自壽盖壽人，坐看同老陶唐氏。
端如八柱屹青蒼，共承峻極何時已。
充叟九兄以书问鄱阳官况因亦问讯
作者：毛滂
朝代：宋

信来频慰别离魂，苦问官情却懒言。多睡正随蝴蝶梦，相怜空愧鹡鴒原。幸无俗客干书户，遥想青山对县门。定是放衙能少事，悠哉岸帻步槐根。
充叟九兄以书问鄱阳官况因亦问讯
作者：毛滂
朝代：宋
体裁：七言律诗

信来频慰别离魂，苦问官情却懒言。多睡正随蝴蝶梦，相怜空愧鹡鸰原。幸无俗客于书户，遥想青山对县门。定是放衙能少事，悠哉岸帻步槐根。
充叟九兄以書問鄱陽官况因亦問訊
作者：毛滂
朝代：宋

信来頻慰别離魂，苦問官情却懶言。
多睡正隨蝴蝶夢，相憐空愧鶺鴒原。
幸無俗客于書戶，遙想青山對縣門。
定是放衙能少事，悠哉岸幘步槐根。
入石頤寺
作者：毛滂
朝代：宋

去年倚策憶春殘，芳草重尋翠屈盤。
苔磴漸高天咫尺，巖花未老露濛濛。
鳴禽時託朝霞暖，煙澗猶分夜雨寒。
俯看衆山皆迤邐，此心不盡四圍寬。
入石颐寺
作者：毛滂
朝代：宋

去年倚策忆春残，芳草重寻翠屈盘。苔磴渐高天咫尺，岩花未老露濛漫。鸣禽时托朝霞暖，烟涧犹分夜雨寒。俯看众山皆迤逦，此心不尽四围宽。
入石颐寺
作者：毛滂
朝代：宋

去年倚策忆春残，芳草重寻翠屈盘。
苔磴渐高天咫尺，岩花未老露蒙蒙。
鸣禽时托朝霞暖，烟涧犹分夜雨寒。
俯扑克众山皆迤，此心不尽四围宽。
入石颐寺
作者：毛滂
朝代：宋

去年倚策忆春残，芳草重寻翠屈盘。
苔磴渐高天咫尺，岩花未老露蒙蒙。
鸣禽时託朝霞暖，烟涧犹分夜雨寒。
俯看众山皆迤逦，此心不尽四围宽。
八月二十八日挈家泛舟游上渚詩
作者：毛滂
朝代：宋

秋色向幽處，浮家聊遠尋。
醉来蓬鬢亂，臥入蓼花深。
雲壑封詩物，煙波留客心。
未應兒輩覺，餘醁且勤斟。
八月二十八日挈家泛舟游上渚诗
作者：毛滂
朝代：宋

秋色向幽处，浮家聊远寻。醉来蓬鬓乱，卧入蓼花深。云壑封诗物，烟波留客心。未应儿辈觉，余醁且勤斟。
八月二十八日挈家泛舟游上渚诗
作者：毛滂
朝代：宋

秋色向幽处，浮家聊远寻。醉来蓬鬓乱，卧入蓼花深。云壑封诗物，烟波留客心。未应儿辈觉，馀醁且勤斟。
八节长欢
作者：毛滂
朝代：宋

名满人间。记黄金殿，旧赐清闲。才高鹦鹉赋，风懔惠文冠。涛波何处试蛟鳄，到白头、犹守溪山。且做龚黄样度，留与人看。桃溪柳曲阴圆。离唱断、旌旗却卷春还。襦裤夸寄余温，双石畔、唯闻吏胆长寒。诗翁去，谁细绕、屈曲阑干。从今后、南来幽梦，应随月度云端。
八节长欢 其一 送孙守公素
作者：毛滂
朝代：宋
体裁：词

名满人间。记黄金殿，旧赐清闲。才高鹦鹉赋，风凛惠文冠。涛波何处试蛟鳄，到白头、犹守溪山。且做龚黄样度，留与人看。桃溪柳曲阴圆。离唱断、旌旗却卷春还。襦裤寄馀温，双石畔、唯闻吏胆长寒。诗翁去，谁细绕、屈曲阑干。从今后、南来幽梦，应随月度云端。
八节长欢 其二 登高词
作者：毛滂
朝代：宋
体裁：词

泽国秋深。绣楹天近，坐久魂清。溪山绕尊酒，云雾浥衣襟。馀霞孤雁送乡愁，寄寒闺、一点离心。杜老两峰秀处，短发疏巾。佳人为折寒英。罗袖湿、真珠露冷钿金。幽艳为谁妍，东篱下、却教醉倒渊明。君但饮，莫觑他、落日芜城。从教夜、龙山清月，端的便解留人。
八节长欢·名满人间
作者：毛滂
朝代：宋
体裁：词

名满人间。记黄金殿，旧赐清闲。才高鹦鹉赋，风懔惠文冠。涛波何处试蛟鳄，到白头、犹守溪山。且做龚黄样度，留与人看。桃溪柳曲阴圆。离唱断、旌旗却卷春还。襦裤寄馀温，双石畔、唯闻吏胆长寒。诗翁去，谁细绕、屈曲阑干。从今后、南来幽梦，应随月度云端。
八节长欢·泽国秋深
作者：毛滂
朝代：宋
体裁：词

泽国秋深。绣楹天近，坐久魂清。溪山绕尊酒，云雾浥衣襟。馀霞孤雁送愁眼，寄寒闺、一点离心。杜老两峰秀处，短发疏巾。佳人为折寒英。罗袖湿、真珠露冷钿金。幽艳为谁妍，东篱下、却教醉倒渊明。君但饮，莫觑他、落日芜城。从教夜、龙山清月，端的便解留人。
八节长欢（登高词）
作者：毛滂
朝代：宋

泽国秋深。绣楹天近，坐久魂清。溪山绕尊酒，云雾浥衣襟。余霞孤雁送愁眼，寄寒闺、一点离心。杜老两峰秀处，短发疏巾。
佳人为折寒英。罗袖湿、真珠露冷钿金。幽艳为谁妍，东篱下、却教醉倒渊明。君但饮，莫觑他、落日芜城。从教夜、龙山清月，端的便解留人。
六月二十日舍賈耘老溪居旦起蔡成允見訪僕方蓬頭赤脚坐溪上乃用此見成允而君不以爲無禮反寄詩有褒借意甚愧過情戲作一首奉報
作者：毛滂
朝代：宋

寒溪破曉喜相過，不怪蓬頭尚養疴。
躍馬懷金君蚤晚，曆階歃血我蹉跎。
詩人自與塵埃遠，病骨終慚粉澤多。
别寄釣魚船上曲，要留風月伴煙蓑。
六月二十日舍贾耘老溪居旦起蔡成允见访仆方
作者：毛滂
朝代：宋

寒溪破晓喜相过，不怪蓬头尚养疴。躍马怀金君蚤晚，历阶歃备我蹉跎。诗人自与尘埃远，病骨终惭粉泽多。别寄钓鱼船上曲，要留风月伴烟蓑。
六月二十日舍贾耘老溪居旦起蔡成允见访仆方蓬头赤脚坐溪上乃用此见成允而君不以为无礼反寄诗有褒借意甚愧过情戏作一首奉报
作者：毛滂
朝代：宋
体裁：七言律诗

寒溪破晓喜相过，不怪蓬头尚养疴。跃马怀金君蚤晚，历阶歃血我蹉跎。诗人自与尘埃远，病骨终惭粉泽多。别寄钓鱼船上曲，要留风月伴烟蓑。
再賦四十字
作者：毛滂
朝代：宋

雪月個高寒，求多意未闌。
林逋五品服，宋璟九還丹。
老友松筠健，賢宗鼎鼐酸。
任渠蜂蝶鬧，難作武陵看。
再赋四十字
作者：毛滂
朝代：宋

雪月共高寒，求多意未阑。林逋五品服，宋璟九还丹。老友松筠健，贤宗鼎鼐酸。任渠蜂闹，难作武陵看。
再赋红梅四十字
作者：毛滂
朝代：宋
体裁：五言律诗

雪月个高寒，求多意未阑。林逋五品服，宋璟九还丹。老友松筠健，贤宗鼎鼐酸。任渠蜂蝶闹，难作武陵看。
减字木兰花·小桥秀绝
作者：毛滂
朝代：宋
体裁：词

小桥秀绝。露湿芙蕖花上月。月下人人。花样精神月样清。谁言见惯。到了司空情不慢。丞相瞋无。若不瞋时醉倩扶。
减字木兰花·曾教风月
作者：毛滂
朝代：宋
体裁：词

曾教风月。催促花边烟棹发。不管花开。月白风清始肯来。既来且住。风月闲寻秋好处。收取凄清。暖日阑干助梦吟。
减字木兰花（正月十七日，孙守约观残灯。是夕灯火甚盛，而雪消雨作）
作者：毛滂
朝代：宋
体裁：词

暖风吹雪。洗尽碧阶今夜月。试觅云英。更就蓝桥借月明。从教不借。自有使君家不夜。谁道由天。光景随人特地妍。
减字木兰花（留贾耘老）
作者：毛滂
朝代：宋

曾教风月。催促花边烟棹发。不管花开。月白风清始肯来。既来且住。风月闲寻秋好处。收取凄清。暖日阑干助梦吟。耘老梦中尝作诗。
出都寄二苏
作者：毛滂
朝代：宋

近年好语开蹙额，廊庙主人还稷契。
诸公彙进民所怀，左必提之右乃挈。
善随类举皆可观，野无遗贤静岩穴。
石梁有客少读书，神接前人望风烈。
志与时违可奈何，居贱好高谋已拙。
此身悠悠日江海，弔影行吟事酸噎。
揣摩胸臆作西游，不成兴起惭豪杰。
贾生恸哭初亦疑，十年自觉流清血。
三书不用即山林，将前復却何从决。
无因名姓累吴公，咫尺天光阻罗列。
志士惜日诚可怜，每恨平津当老节。
子云年少行所为，今出秦关独疲苶。
郭门囓臂良感人，仲卿蓄缩翻伤别。
叩关自鬻虽矜张，扫门愿见犹摧折。
炙手门前车马多，排肩屡进不得彻。
近来索米却求田，结绶弹冠非所觖。
更令胸臆从谁开，一刺怀归定漫灭。
槛虎饥馋尾漫摇，水尽海鲸当蚁垤。
谁能忍耻寄我颜，妻笑嫂欺安用舌。
北山记忆破腊来，远水扁舟两愁绝。
云重山寒暝不开，孤帆夜落严陵雪。
雷山老桐冻弦断，不作南风相暖热。
一剑星昏共形影，每恐龙寒呵古铁。
孟尝无炭暖置身，杜虽有指不得结。
可怜危肩耸及耳，浩歌能復弥清冽。
吴山忽见梅花谢，天助阳春生笔下。
近檐呵欠面发红，故絮卖钱不须借。
卖钱买船更欲西，墻头立燕留新泥。
新开湖南接淮水，楚山翠入天低迷。
细风平日两媚好，嫩黄梢转隋杨堤。
河名已清色未改，减尽狂湍浊犹在。
东风正和水面穗，恃赖夷犹百无殆。
欎欎葱葱见帝台，祥烟瑞雾真佳哉。
元都道士种桃手，露浥风吹今总开。
山翠柔红亦得色，鬬妍意不相低徊。
游蜂上下逐蝴蝶，蜜脾未饱争喧豗。
幽谷黄鹂出晴昊，乔木几迁枝叶老。
避寒何处过雪霜，依旧飞来语音好。
少年走马红尘道，绣勒锦缘金络脑。
窈窕花随宝盌飞，暝旋风吹玉山倒。
可怜穷巷无芳菲，良辰不得开怀抱。
闭门曝背借余暄，犹得爬搔驱虱蚤。
逡巡迷目风沙颠，已报新花去如扫。
乘离执衡又一时，万物从新炎帝造。
柳线渐长成畏日，苦菜秀时蚯蚓出。
烟绡雾縠自直钱，故葛绽联遮肘膝。
凌人颁冰下霄汉，谁信朱门自无汗。
蔗浆酪粉玛瑙盘，牙床角簟光凌乱。
石梁孤客赁屋居，坐恐炊中忽麋烂。
蚊虻噆肤俛听尔，何苦羣鸣恣喧玩。
生嫌蒿艾昏泪眦，宁强掴撘酸吟腕。
墻阴壁隙又出蝎，潜致小毒犹锥鑚。
巫师祝痛已復遭，术非驱除真亦漫。
听鷄起坐难饱眠，庶寛烦促须清旦。
进不知名仍退却，既来亦好归不恶。
羲和鞭御向西行，出门感此梧桐落。
淡月孤烟侵晓昏，小雨凄风动冥寞。
且欣编简堪卷舒，那知羞涩忧垂槖。
钟鼓声沉北斗高，白日渐远倾葵藿。
楚歌忽断隔黄芦，已见金山高磊落。
须臾崩车天上行，长幡乱舞喧檐铎。
苍穹白浪两低昻，黑蛟黄虬森喷薄。
开帆插橹六鳌惊，男儿信命方自若。
吴音嘲哳来船近，共怜远客逃沟壑。
鸟倦知还羽翮垂，修竹茂林欣有託。
故山茅屋良幽深，清泉浏浏石凿凿。
蕨薇虽老芋栗甜，拾穗行歌亦云乐。
买竿钓鱼谁更哀，贳酒涤器人应谑。
士通五经取青紫，请谢夏侯乌有此。
捷径须知自有涂，枉诵陈编腐牙齿。
潼关坐息感二鸟，耿耿此心聊復尔。
敢嗟与兄共槽枥，但苦酸醎异便美。
拟希锯利效细黠，天与钝顽难力砥。
五斗充饥未有时，却藏手板投耘耔。
曩闻下惠恬小官，颇怪少游甘掾史。
曼倩俄惊备大臣，李渤諌官呼不起。
古人去就良不同，刚成亦足称男子。
呜呼乘时正阨穷，怅望临食空投匕。
丰山蒲牢铿有声，霜气感发非击棰。
昌黎诱励方循循，广文薫炙皆名士。
宋之善鸣挺有公，愿助下风唇口哆。
当时一到匠石前，至今人或疑杞梓。
大厦未完公勿忘，可惜空山终朽死。
烧桐愿献太古音，处囊请试从今始。
烛光有余真可待，无损公明公勿爱。
出都寄二苏
作者：毛滂
朝代：宋

近年好语开蹙额，廊庙主人还稷契。诸公汇进民所怀，左必提之右乃挈。善随类举皆可观，野无遗贤静岩穴。石梁有客少读书，神接前人望风烈。志与时违可奈何，居贱好高谋已拙。此身悠悠日江海，吊影行吟事酸噎。揣摩胸臆作西游，不成兴起惭豪杰。贾生恸哭初亦疑，十年自觉流清血。三书不用即山林，将前复却何从决。无因名姓累吴公，咫尺天光阻罗列。志士惜日诚可怜，每恨平津当老节。子云年少行所为，今出秦关独疲苶。郭门齧臂良感人，仲卿蓄缩翻伤别。叩关自鬻虽矜张，扫门愿见犹摧折。炙手门前车马多，排肩屡进不得彻。近来索米却求田，结绶弹冠非所觖。更令胸臆从谁开，一刺怀归定漫灭。槛虎饥馋尾漫摇，水尽海鲸当蚁垤。谁能忍耻寄我颜，妻笑嫂欺安用舌。北山记忆破腊来，远水扁舟两愁绝。云重山寒暝不开，孤帆夜落严陵雪。雷山老桐冻弦断，不作南风相煖热。一剑星昏共形影，每恐龙寒呵古铁。孟尝无炭暖置身，杜虽有指不得结。可怜危肩耸及耳，浩歌能复弥清冽。吴山忽见梅花谢，天助阳春生笔下。近檐呵欠面发红，故絮卖钱不须借。卖钱买船更欲西，墙头立燕留新泥。新开湖南接淮水，楚山翠入天低迷。细风平日两媚好，嫩黄梢转隋杨堤。河名已清色未改，减尽狂湍浊犹在。东风正和水面穗，恃赖夷犹百无殆。郁郁葱葱见帝台，祥烟瑞雾真佳哉。元都道士种桃手，露浥风吹今总开。山翠柔红亦得色，斗妍意不相低徊。游蜂上下逐蝴蝶，蜜脾未饱争喧豗。幽谷黄鹂出晴昊，乔木几迁枝叶老。避寒何处过雪霜，依旧飞来语音好。少年走马红尘道，绣勒锦缘金络脑。窈窕花随宝盌飞，暝旋风吹玉山倒。可怜穷巷无芳菲，良辰不得开怀抱。闭门曝背借馀暄，犹得爬搔驱虱蚤。逡巡迷目风沙颠，已报新花去如扫。乘离执衡又一时，万物从新炎帝造。柳线渐长成畏日，苦菜秀时蚯蚓出。烟绡雾縠自直钱，故葛绽联遮肘膝。凌人颁冰下霄汉，谁信朱门自无汗。蔗浆酪粉玛瑙盘，牙床角簟光凌乱。石梁孤客赁屋居，坐恐炊中忽麋烂。蚊虻噆肤俛听尔，何苦群鸣恣喧玩。生嫌蒿艾昏泪眦，宁强掴搭酸吟腕。墙阴壁隙又出蝎，潜致小毒犹锥钻。巫师祝痛已复遭，术非驱除真亦漫。听鸡起坐难饱眠，庶宽烦促须清旦。进不知名仍退却，既来亦好归不恶。羲和鞭御向西行，出门感此梧桐落。淡月孤烟侵晓昏，小雨凄风动冥寞。且欣编简堪卷舒，那知羞涩忧垂橐。钟鼓声沉北斗高，白日渐远倾葵藿。楚歌忽断隔黄芦，已见金山高磊落。须臾崩车天上行，长幡乱舞喧檐铎。苍穹白浪两低昂，黑蛟黄虬森喷薄。开帆插橹六鳌惊，男儿信命方自若。吴音嘲哳来船近，共怜远客逃沟壑。鸟倦知还羽翮垂，修竹茂林欣有托。故山茅屋良幽深，清泉浏浏石凿凿。蕨薇虽老芋栗甜，拾穗行歌亦云乐。买竿钓鱼谁更哀，贳酒涤器人应谑。士通五经取青紫，请谢夏侯乌有此。捷径须知自有涂，枉诵陈编腐牙齿。潼关坐息感二鸟，耿耿此心聊复尔。敢嗟与兄共槽枥，但苦酸咸异便美。拟希锯利效细黠，天与钝顽难力砥。五斗充饥未有时，却藏手板投耘耔。曩闻下惠恬小官，颇怪少游甘掾史。曼倩俄惊备大臣，李渤谏官呼不起。古人去就良不同，刚成亦足称男子。呜呼乘时正阨穷，怅望临食空投匕。丰山蒲牢铿有声，霜气感发非击棰。昌黎诱励方循循，广文薰炙皆名士。宋之善鸣挺有公，愿助下风唇口哆。当时一到匠石前，至今人或疑杞梓。大厦未完公勿忘，可惜空山终朽死。烧桐愿献太古音，处囊请试从今始。烛光有馀真可待，无损公明公勿爱。
出都寄二苏
作者：毛滂
朝代：宋
体裁：古风

近年好语开蹙额，廊庙主人还稷契。诸公汇进民所怀，左必提之右乃挈。善随类举皆可观，野无遗贤静岩穴。石梁有客少读书，神接前人望风烈。志与时违可奈何，居贱好高谋已拙。此身悠悠日江海，吊影行吟事酸噎。揣摩胸臆作西游，不成兴起惭豪杰。贾生恸哭初亦疑，十年自觉流清血。三书不用即山林，将前复却何从决。无因名姓累吴公，咫尺天光阻罗列。志士惜日诚可怜，每恨平津当老节。子云年少行所为，今出秦关独疲苶。郭门齧臂良感人，仲卿蓄缩翻伤别。叩关自鬻虽矜张，扫门愿见犹摧折。炙手门前车马多，排肩屡进不得彻。近来索米却求田，结绶弹冠非所觖。更令胸臆从谁开，一刺怀归定漫灭。槛虎饥馋尾漫摇，水尽海鲸当蚁垤。谁能忍耻寄我颜，妻笑嫂欺安用舌。北山记忆破腊来，远水扁舟两愁绝。云重山寒暝不开，孤帆夜落严陵雪。雷山老桐冻弦断，不作南风相煖热。一剑星昏共形影，每恐龙寒呵古铁。孟尝无炭暖置身，杜虽有指不得结。可怜危肩耸及耳，浩歌能复弥清冽。吴山忽见梅花谢，天助阳春生笔下。近檐呵欠面发红，故絮卖钱不须借。卖钱买船更欲西，墙头立燕留新泥。新开湖南接淮水，楚山翠入天低迷。细风平日两媚好，嫩黄梢转隋杨堤。河名已清色未改，减尽狂湍浊犹在。东风正和水面穗，恃赖夷犹百无殆。郁郁葱葱见帝台，祥烟瑞雾真佳哉。元都道士种桃手，露浥风吹今总开。山翠柔红亦得色，斗妍意不相低徊。游蜂上下逐蝴蝶，蜜脾未饱争喧豗。幽谷黄鹂出晴昊，乔木几迁枝叶老。避寒何处过雪霜，依旧飞来语音好。少年走马红尘道，绣勒锦缘金络脑。窈窕花随宝碗飞，暝旋风吹玉山倒。可怜穷巷无芳菲，良辰不得开怀抱。闭门曝背借馀暄，犹得爬搔驱虱蚤。逡巡迷目风沙颠，已报新花去如扫。乘离执衡又一时，万物从新炎帝造。柳线渐长成畏日，苦菜秀时蚯蚓出。烟绡雾縠自直钱，故葛绽联遮肘膝。凌人颁冰下霄汉，谁信朱门自无汗。蔗浆酪粉玛瑙盘，牙床角簟光凌乱。石梁孤客赁屋居，坐恐炊中忽麋烂。蚊虻噆肤俛听尔，何苦群鸣恣喧玩。生嫌蒿艾昏泪眦，宁强掴搭酸吟腕。墙阴壁隙又出蝎，潜致小毒犹锥钻。巫师祝痛已复遭，术非驱除真亦漫。听鸡起坐难饱眠，庶宽烦促须清旦。进不知名仍退却，既来亦好归不恶。羲和鞭御向西行，出门感此梧桐落。淡月孤烟侵晓昏，小雨凄风动冥寞。且欣编简堪卷舒，那知羞涩忧垂橐。钟鼓声沉北斗高，白日渐远倾葵藿。楚歌忽断隔黄芦，已见金山高磊落。须臾崩车天上行，长幡乱舞喧檐铎。苍穹白浪两低昂，黑蛟黄虬森喷薄。开帆插橹六鳌惊，男儿信命方自若。吴音嘲哳来船近，共怜远客逃沟壑。鸟倦知还羽翮垂，修竹茂林欣有托。故山茅屋良幽深，清泉浏浏石凿凿。蕨薇虽老芋栗甜，拾穗行歌亦云乐。买竿钓鱼谁更哀，贳酒涤器人应谑。士通五经取青紫，请谢夏侯乌有此。捷径须知自有涂，枉诵陈编腐牙齿。潼关坐息感二鸟，耿耿此心聊复尔。敢嗟与兄共槽枥，但苦酸咸异便美。拟希锯利效细黠，天与钝顽难力砥。五斗充饥未有时，却藏手板投耘耔。曩闻下惠恬小官，颇怪少游甘掾史。曼倩俄惊备大臣，李渤谏官呼不起。古人去就良不同，刚成亦足称男子。呜呼乘时正阨穷，怅望临食空投匕。丰山蒲牢铿有声，霜气感发非击棰。昌黎诱励方循循，广文薰炙皆名士。宋之善鸣挺有公，愿助下风唇口哆。当时一到匠石前，至今人或疑杞梓。大厦未完公勿忘，可惜空山终朽死。烧桐愿献太古音，处囊请试从今始。烛光有馀真可待，无损公明公勿爱。
出都寄二苏
作者：毛滂
朝代：宋

近年好语开蹙额，廊庙主人还稷契。
诸葛亮公彙进民所怀，
械必提之右乃挈。善随类举皆可观，
野无遗贤静岩穴。石梁有客少读书，
神接前人望风烈。志与时违可奈何，
居贱好高谋已拙。此身悠悠日江海，
吊影行吟事酸噎。揣摩胸臆作西游，
不成兴起惭豪杰。贾生恸器初亦疑，
十年自觉流清血。三书不用即山林，
将前复却何从决。无因名姓累吴公，
咫尺天光阻罗列。志士惜日诚可怜，
每恨平津当老节。子云年少行所为，
今出秦关独疲苶。郭门囓臂良感人，
仲卿蓄缩翻伤别。叩关自鬻虽矜张，
扫门愿见犹摧折。炙手门前车马多，
排肩屡进不得彻。近来索米却求田，
结绶弹冠非所觖。更令胸臆从谁开，
一刺怀归定漫灭。槛虎饥馋尾漫摇，
水尽海鲸当蚁垤。谁能忍耻寄我颜，
妻笑嫂欺安用舌。北山记忆破腊来。
远水扁舟两愁绝。云重山寒暝不开。
孤帆夜落严陵雪。雷山老桐冻弦断，
不作南风相煖热。一剑星昏共形影，
每恐龙寒呵古铁。孟尝无炭暖置身，
杜虽有指不得结。可怜危肩耸及耳，
浩歌能复弥清冽。吴山忽见梅花谢，
天助阳春生笔下。近檐呵欠面发红，
故絮卖钱不须借。卖钱买船更欲西，
墙头立燕新泥。新开湖南接淮水，
楚山翠入天低迷。细风平日两媚好，
嫩黄梢转隋场堤。河名已清色未改，
减尽狂湍浊犹在。东风正和水面穗，
恃赖夷犹百无殆。郁郁葱葱见帝台，
祥烟瑞雾真佳哉。玄都道士种桃手，
露浥风吹今总开。山翠柔红亦得色，
斗妍意不相低徊。游蜂上下逐蝴蝶，
蜜脾未饱争喧豗。幽谷黄鹂出晴昊，
乔木岂迁枝叶老。避寒休处过雪霜，
依旧飞来语音好。少年走马红尘道，
绣勒锦缘金络脑。窈窕花随玉碗飞，
瞑旋风吹玉山倒。可怜穷巷无芳菲，
良辰不得开怀抱。闭门曝背借余暄，
犹得爬搔驱虱蚤。逡巡迷目风沙颠，
已报新花去如扫。乘离执衡又一时，
万物从新炎帝造。柳线渐长成畏日，
苦菜秀时蝗蚓出。烟绡雾縠自直钱，
故葛绽联遮肘膝。凌人颁冰下霄汉，
谁信朱门自无汗。蔗浆酷粉玛瑙盘，
牙床角簟光凌乱。石梁孤客赁屋子居，
坐恐炊中忽糜烂。蚊虻噆肤俛听尔，
何苦群鸣恣喧玩。生嫌蒿艾昏泪眦，
宁强掴搭酸吟腕。墙阴壁隙又出蝎，
潜致小毒犹锥鑽。巫师祸痛已复遭，
术非驱除真亦漫。听鸡起坐难饱眠，
庶宽烦促须清旦。进不知名仍退却，
既来亦好归不恶。羲和鞭御向西行，
出门感此梧桐落。淡月孤烟侵晓昏，
小雨凄风动冥寞。且欣编简堪卷舒，
那知羞涩忧垂橐。钟鼓声沉北斗高，
白日渐远华南葵藿。楚歌忽断隔黄芦，
已见金山高磊落。须臾崩车天上行，
长幡乱舞喧檐铎。苍穹白浪两低昂，
黑蛟黄虬森喷薄。开帆插橹六鳌惊，
男儿信匐方自若。吴音嘲哳来船近，
共怜远客逃沟壑。鸟倦知还羽翮垂，
修竹茂林欣有长。故山茅屋良幽深，
清泉浏浏石凿凿。蕨薇虽老芋栗甜，
拾穗行歌亦云乐。买竿钓鱼谁更哀，
贳酒涤器人应谑。士通五经取青紫，
请谢夏侯乌有此。捷径须知自有涂，
枉诵陈编腐牙齿。潼关坐息感二鸟，
耿耿此心聊复尔。敢嗟与史共槽枥，
但苦酸鹹异便美。拟希锯利效细黠，
天与钝顽难力砥。五斗充饥未有时，
却藏手板投耘耔。曩闻下惠恬小官，
颇怪少游甘掾史。曼倩俄惊备大臣，
李渤谏官呼不起。古人云就良不同，
刚成亦足称男子。呜呼产时正阨穷，
怅望临食空投匕。丰山蒲牢铿有声，
霜气感发非击棰。昌黎诱励方循循，
广文薰炙皆名士。宋之善鸣挺有公，
愿助下风唇口哆。当时一到匠石前，
至今人或疑杞梓。大厦未完公勿忘，
可惜空山终朽死。烧桐愿献太古音，
处囊请试从今始。
出都寄二蘇
作者：毛滂
朝代：宋

近年好語開蹙額，廊廟主人還稷契。
諸公彙進民所懷，左必提之右乃挈。
善隨類舉皆可觀，野無遺賢静巖穴。
石梁有客少讀書，神接前人望風烈。
志與時違可奈何，居賤好高謀已拙。
此身悠悠日江海，弔影行吟事酸噎。
揣摩胸臆作西游，不成興起慚豪傑。
賈生慟哭初亦疑，十年自覺流清血。
三書不用即山林，將前復却何從决。
無因名姓累吳公，咫尺天光阻羅列。
志士惜日誠可憐，每恨平津當老節。
子雲年少行所爲，今出秦關獨疲苶。
郭門囓臂良感人，仲卿蓄縮翻傷别。
叩關自鬻雖矜張，掃門願見猶摧折。
炙手門前車馬多，排肩屢進不得徹。
近來索米却求田，結綬彈冠非所觖。
更令胸臆從誰開，一刺懷歸定漫滅。
檻虎饑饞尾漫搖，水盡海鯨當蟻垤。
誰能忍恥寄我顔，妻笑嫂欺安用舌。
北山記憶破臘來，遠水扁舟兩愁絕。
雲重山寒暝不開，孤帆夜落嚴陵雪。
雷山老桐凍弦斷，不作南風相煖熱。
一劍星昏共形影，每恐龍寒呵古鐵。
孟嘗無炭暖置身，杜雖有指不得結。
可憐危肩聳及耳，浩歌能復彌清冽。
吳山忽見梅花謝，天助陽春生筆下。
近簷呵欠面發紅，故絮賣錢不須借。
賣錢買船更欲西，墻頭立燕留新泥。
新開湖南接淮水，楚山翠入天低迷。
細風平日兩媚好，嫩黄梢轉隋楊堤。
河名已清色未改，减盡狂湍濁猶在。
東風正和水面穗，恃賴夷猶百無殆。
欎欎葱葱見帝臺，祥烟瑞霧真佳哉。
元都道士種桃手，露浥風吹今總開。
山翠柔紅亦得色，鬬妍意不相低徊。
遊蜂上下逐蝴蝶，蜜脾未飽爭喧豗。
幽谷黄鸝出晴昊，喬木幾遷枝葉老。
避寒何處過雪霜，依舊飛來語音好。
少年走馬紅塵道，繡勒錦緣金絡腦。
窈窕花隨寶盌飛，暝旋風吹玉山倒。
可憐窮巷無芳菲，良辰不得開懷抱。
閉門曝背借餘暄，猶得爬搔驅虱蚤。
逡巡迷目風沙顛，已報新花去如掃。
乘離執衡又一時，萬物從新炎帝造。
柳線漸長成畏日，苦菜秀時蚯蚓出。
烟綃霧縠自直錢，故葛綻聯遮肘膝。
凌人頒冰下霄漢，誰信朱門自無汗。
蔗漿酪粉瑪瑙盤，牙牀角簟光凌亂。
石梁孤客賃屋居，坐恐炊中忽麋爛。
蚊虻噆膚俛聽爾，何苦羣鳴恣喧玩。
生嫌蒿艾昏淚眥，寧强摑撘酸吟腕。
墻陰壁隙又出蝎，潛致小毒猶錐鑚。
巫師祝痛已復遭，術非驅除真亦漫。
聽鷄起坐難飽眠，庶寛煩促須清旦。
進不知名仍退却，既來亦好歸不惡。
羲和鞭御向西行，出門感此梧桐落。
淡月孤烟侵曉昏，小雨凄風動冥寞。
且欣編簡堪卷舒，那知羞澀憂垂槖。
鐘鼓聲沉北斗高，白日漸遠傾葵藿。
楚歌忽斷隔黄蘆，已見金山高磊落。
須臾崩車天上行，長幡亂舞喧簷鐸。
蒼穹白浪兩低昻，黑蛟黄虬森噴薄。
開帆插櫓六鼇驚，男兒信命方自若。
吳音嘲哳來船近，共憐遠客逃溝壑。
鳥倦知還羽翮垂，修竹茂林欣有託。
故山茅屋良幽深，清泉瀏瀏石鑿鑿。
蕨薇雖老芋栗甜，拾穗行歌亦云樂。
買竿釣魚誰更哀，貰酒滌器人應謔。
士通五經取青紫，請謝夏侯烏有此。
捷徑須知自有塗，枉誦陳編腐牙齒。
潼關坐息感二鳥，耿耿此心聊復爾。
敢嗟與兄共槽櫪，但苦酸醎異便美。
擬希鋸利效細黠，天與鈍頑難力砥。
五斗充饑未有時，却藏手板投耘耔。
曩聞下惠恬小官，頗怪少游甘掾史。
曼倩俄驚備大臣，李渤諌官呼不起。
古人去就良不同，剛成亦足稱男子。
嗚呼乘時正阨窮，悵望臨食空投匕。
豐山蒲牢鏗有聲，霜氣感發非擊棰。
昌黎誘勵方循循，廣文薫炙皆名士。
宋之善鳴挺有公，願助下風脣口哆。
當時一到匠石前，至今人或疑杞梓。
大廈未完公勿忘，可惜空山終朽死。
燒桐願獻太古音，處囊請試從今始。
燭光有餘真可待，無損公明公勿愛。
刘秀才明仲当赴礼部试从县令毛某乞诗聊作一首
作者：毛滂
朝代：宋

君不见广文博士老郑虔，才名四十寒无毡。
又不见汉阳计吏赵明叔，文章不如一囊钱。
胸中道腴五味足，外虽枯槁中芳鲜。
不妨止有书一束，索米未肯侏儒贤。
平生固用笔耕尔，行发墨颕收丰年。
会当少见会稽绶，勿嗟已卖琅琊田。
刘秀才明仲当赴礼部试从县令毛某乞诗聊作一首
作者：毛滂
朝代：宋
体裁：古风

君不见广文博士老郑虔，才名四十寒无毡。又不见汉阳计吏赵明叔，文章不如一囊钱。胸中道腴五味足，外虽枯槁中芳鲜。不妨止有书一束，索米未肯侏儒贤。平生固用笔耕尔，行发墨颖收丰年。会当少见会稽绶，勿嗟已卖琅琊田。
别归云庵端老
作者：毛滂
朝代：宋

何年败衲裹虚空，雪雁烟凫不受笼。未信归云便端的，一船明月四边风。
别归云庵端老
作者：毛滂
朝代：宋

何年败衲裹虚空，雪雁烟鳬不受笼。
未信归云便端的，一船明月四边风。
别歸雲庵端老
作者：毛滂
朝代：宋

何年敗衲裹虚空，雪雁煙鳬不受籠。
未信歸雲便端的，一船明月四邊風。
剔银灯（同公素赋，侑歌者以七急拍七拜劝酒）
作者：毛滂
朝代：宋
体裁：词

帘下风光自足。春到席间屏曲。瑶瓮酥融，羽觞蚁闹，花映酃湖寒绿。汨罗愁独。又何似、红围翠簇。聚散悲欢箭速。不易一杯相属。频剔银灯，别听牙板，尚有龙膏堪续。罗熏绣馥。锦瑟畔、低迷醉玉。
劉秀才明仲當赴禮部試從縣令毛某乞詩聊作一首
作者：毛滂
朝代：宋

君不見廣文博士老鄭虔，才名四十寒無氈。
又不見漢陽計吏趙明叔，文章不如一囊錢。
胸中道腴五味足，外雖枯槁中芳鮮。
不妨止有書一束，索米未肯侏儒賢。
平生固用筆耕爾，行發墨頴收豐年。
會當少見會稽綬，勿嗟已賣瑯琊田。
十二月二十六日出郊訪無畏詩禪暮歸奉寄
作者：毛滂
朝代：宋

寒郊獨往興悠哉，問訊山翁破臘回。
犀軸冰寒苕水句，衲衣雪暗錦營埃。
歸時煙樹鴉聲集，望處溪窗山色來。
此意兒童終不覺，閉門脱屩拂莓苔。
十二月二十六日出郊访无畏诗禅暮归奉寄
作者：毛滂
朝代：宋
体裁：七言律诗

寒郊独往兴悠哉，问讯山翁破腊回。犀轴冰寒苕水句，衲衣雪暗锦营埃。归时烟树鸦声集，望处溪窗山色来。此意儿童终不觉，闭门脱屩拂莓苔。
十二月十二日雪晴成允蔡君扁舟携詩見臨次韻奉答
作者：毛滂
朝代：宋

蔡子下筆生濤瀾，少時往往思湧泉。
便當自作五鳯樓，畫楹刻桷皆蠻牋。
昨日千秋橋畔雪，楊花蝴蝶相聯翩。
徑喚紅粧弄春色，千壺快倒萬錦纒。
那知蔡子足踐地，柳車送客已復延。
搖竿孤唱頗自得，閉門高卧初誰賢。
幸來餉子小樓日，共看簷影移殘年。
東堂夜寒劍有氣，北窗晝静琴無弦。
高門懸薄固疏矣，所憂餓虎猶須鞭。
齒搖目眵懶自薦，豈復珠貝如懸編。
仙人玉樹儻相待，只擬醉拍洪崖肩。
堯舜之事不足驚，肯爲兒女癡自憐。
故山鶴帳久不往，白雲封戶端應全。
吏卒無令守叔夜，弟子何妨嘲孝先。
伯倫天地席幕爾，何處六翮猶爭前。
平生小吏輕子美，未害故人疏浩然。
子今風霰動短褐，豈乏錦繡裁長篇。
東堂那記城旦語，唯有詩律曾家傳。
墨香紙滑霜兔勁，明窗妙意常空圓。
客來指似寧信此，自知食蜜甜中邊。
十二月十二日雪晴成允蔡君扁舟携诗见临次韵
作者：毛滂
朝代：宋

蔡子下笔生涛澜，少时往往思涌泉。
便当自作五凤楼，画楹刻桷皆蛮牋。
昨日千秋桥畔雪，杨花蝴蝶相联翩。
径唤红粧弄春色，千壶快倒万锦缠。
那知蔡子足践地，柳车送客已复延。
摇竿孤唱颇自得，闭门高卧初谁贤。
幸来饷子小楼日，共看檐影移残年。
东堂夜寒剑有气，北窗昼静琴无弦。
高门悬薄固疏矣，所忧饿虎犹须鞭。
齿摇目眵懒自荐，岂复珠贝如悬编。
仙人玉树傥相待，只拟醉拍洪崖肩。
尧舜之事不足惊，肯为儿女痴自怜。
故山鹤帐久不往，白云封户端应全。
吏卒无令守叔夜，弟子何妨嘲孝先。
伯伦天地席幕尔，何处六翮犹争前。
平生小吏轻子美，未害故人疏浩然。
子今风霰动短褐，岂乏锦绣裁长篇。
东堂那记城旦语，唯有诗律曾家传。
墨香纸滑霜兔劲，明窗妙意常空圆。
客来指似宁信此，自知食蜜甜中边。